title: Tapani Kangas

text: Tapani "Tapsa" Kangas (s. 16. helmikuuta 1980 Kauhava) on säveltäjä, sanoittaja, trubaduuri ja muusikko sekä Celesty-yhtyeen kitaristi, joka oli mukana myös The Knob -yhtyeessä kitaristi-laulajana. Tapanin uusin yhtye on Bileorkesteri Komia!.


title: Tapani Kangas

text: Tapani Kangas on kotoisin Kauhavalta. Hänen tämänhetkinen kotikuntansa on Helsinki.


title: Tapani Kangas

text: Kangas on Celesty-yhtyeen alkuperäisjäsen vuodesta 1999. Hän oli mukana perustamassa The Knob-yhtyettä vuonna 2001. Sekä Coverfieldin perustajajäsen vuodesta 2009. Ja Bileorkesteri Komian perustajajäsen 2015.


title: Tapani Kangas

text: Tapani on vuodesta 2010 alkaen toiminut trubaduurina, ja keikkailee mm. laivoilla, yksityistilaisuuksissa sekä ravintoloissa.


title: Tapani Kangas

text: Kangas on kauhavalaisen muusikon Kullervo Jylhän tyttärenpoika.Kangas soitti opiskeluaikoinaan opiston yhtyeessä The Kalewalaiset ja on myös tehnyt kappaleita useiden projektinimikkeiden alla, esimerkiksi: Warriors of Cau`hava.


title: Tapani Kangas

text: Kangas on soittanut myös useissa projekteissa ja yhtyeissä tuuraavana ja vierailevana muusikkona.


title: Tapani Kangas

text: Kankaan musiikinharrastus ei kuitenkaan rajoitu rockmusiikkiin, sillä musiikin monitaiturina tunnetun Tapanin musiikillisiin saavutuksiin kuuluu Celesty yhtyeen tuotantoon sävelletyt/sovitetut sinfoniaorkesteriosuudet yhdessä Jere Luokkamäen ja muun yhtyeen kanssa, sekä mm:Iskelmäkaraokekisan voitto Seinäjoella järjestetyssä Iskelmäkaraokekilpailussa 2008. Karaoken MM-kisafinaali 2009. Akustiset trubaduurikeikat ympäri suomen sekä laivoilla ja useat vierailut Tartu Mikkiin ohjelmassa.


title: Tapani Kangas

text: Tapani soitti myös varajäsenen ominaisuudessa kitaraa "Lantsa & Big Späm - Juice Leskinen Tribute band" yhtyeessä. Sekä tekee Trubaduurikeikkoja yms. muita erikoiskokoonpanoja.


title: Tapani Kangas

text: Tapani oli myös yhtenä vierailevana solistina edesmenneen Sentenced kitaristin Miika Tenkulan muistokonsertissa Oulussa 18.4.2009, jossa Tapani esitti Sentencedin kappaleen "Sun Wont Shine" taustalla Sentenced coverbändi.


title: Tapani Kangas

text: Kangas sijoittui Tangomarkkinoilla 2010 kolmanneksi ja oli yleisön suosikki persoonallisella esiintymistyylillään sekä tuomalla uutta näkökulmaa hieman vanhakantaiseksi kulminoituneeseen Tangomarkkinaperinteeseen.


title: Tapani Kangas

text: Tapani osallistui Tangomarkkinoille myös vuonna 2011 jolloin saavutti toistamiseen kolmannen sijan.


title: Porvoon Tarmo

text: Porvoon Tarmo on suomalainen urheiluseura, joka perustettiin 28. syyskuuta 1950. Ensimmäiset vuosikymmennensä se toimi yleisseurana, lajeinaan yleisurheilu, hiihto, lentopallo, pesäpallo, jalkapallo ja koripallo, mutta vuosina 1957–1959 se toimi lentopalloon, koripalloon ja pesäpalloon erikoistuneena palloiluseurana.


title: Porvoon Tarmo

text: Porvoon Tarmolla on paljon koripalloilioille junioritoimintaa aktiivisesti, tarmo järjestää jokavuotisen Ensto-turnauksen aina keväisin ja pienille koripalloilioille Uusimaa-turnauksia muutaman kerran vuodessa. Tarmolla on myös paljon juniorijoukkueita ja niissä on paljon aktiivisia pelaajia. Joukkueita ovat mikro- ja minitytöt ja -pojat, c-tytöt ja -pojat, b-tytöt ja -pojat ja a-tytöt ja -pojat.


title: Porvoon Tarmo

text: Tarmo nousi koripalloilun miesten SM-sarjaan ensimmäistä kertaa vuonna 1978, ja vuodesta 1980 lähtien seura on erikoistunut koripalloiluun. Lentopalloilu siirtyi tällöin Porvoon NMKY:lle ja pesäpalloilu Porvoon Kumurille.


title: Porvoon Tarmo

text:
Vuosina 1980–2002 Tarmo pelasi koripalloa I-divisioonassa, jossa sille on kertynyt 21 pelikautta ja 507 ottelua, mikä on enemmän kuin millään muulla seuralla Suomessa. Keväällä 2002 Tarmo nousi takaisin SM-sarjaan.
Kausiksi 2009–2010 huonomman menestyksen takia Porvoon Tarmo putosi SM-tasosta 1-divisioonaan, mutta voitti melkein jokaisen ottelun ja pääsi takaisin SM-sarjaan kaudeksi 2010–2011. Kaudella 2010–2011 Tarmo voitti vain 6 ottelua ja putosi 1-divisioonaan. Erikoista tässä kaudessa oli se, että Tarmo hävisi todella monta ottelua alle 5 pisteen erotuksella.Korisliigan vuoden tulokas


title: Porvoon Tarmo

text: Korisliigan paras kuudes pelaaja


title: Hotelliketju

text: Hotelliketju on yritysketju, jolla on samankaltaisia hotelleja enemmän kuin yksi. Hotellit voivat olla hallinnollisesti osa samaa yritystä, tai ne voivat toimia franchise-periaatteella siten, että kunkin hotellin omistaa eri taho, mutta hotellin ulkoinen ja sisäinen ilme ovat yhdenmukaisia, hotelleissa käyvät samat etukortit ja alennustarjoukset. Hotellit voivat myös hyödyntää mainontaa ja markkinointia sekä ostotoimintaa yhdessä saavuttaen mittakaavaetuja.


title: Hotelliketju

text: Joitakin Suomessa toimivia hotelliketjuja ovat muun muassa:


title: Psykoaktiivinen aine

text: Psykoaktiivinen aine tai psykotrooppinen aine tarkoittaa sellaista kemiallista yhdistettä, joka ylittää veri-aivoesteen ja vaikuttaa ihmisen keskushermostoon muuttaen aivotoimintaa ja tajunnantilaa tavanomaisesta. Psykoaktiivisia yhdisteitä sisältävät muiden muassa kahvi (kofeiini), suklaa (teobromiini), tupakka (nikotiini), alkoholi (etanoli) ja huumeet sekä monet lääkkeet. Monet psykoaktiiviset yhdisteet ovat kemialliselta rakenteeltaan alkaloideja.


title: Psykoaktiivinen aine

text: Psykoaktiivisten vaikutusten vuoksi näitä aineita käytetään myös päihtymistarkoituksessa, jolloin kyseisiä psykoaktiivisia aineita nimitetään päihteiksi. Laissa kiellettyjä päihteitä kutsutaan huumausaineiksi. Huume on päihteen alakäsite, eli huumeet kuuluvat päihteisiin, jotka ovat huumausaineita tai niihin rinnastettavissa olevia aineita. Huumeen käsite sisältää sellaiset päihteet, jotka muistuttavat huumausaineita mutta joita ei ole vielä ehditty tehdä laittomiksi (tavallisesti muuntohuumeita). Edellä kuvattu jaottelu perustuu suomalaiseen kulttuuriin, eikä aineiden ominaisuuksiin. Esimerkiksi englannin kielessä kaikista näistä voidaan käyttää sanaa "drug".


title: Kognitio

text: Kognitio (< , 'havaita, tunnistaa' < ’tieto’) on kognitiiviseen psykologiaan ja kognitiotieteeseen liittyvä puolitekninen termi, jolla tarkoitetaan niitä mielen ilmiöitä joita voi kuvata/selittää informaation prosessointina. Väljemmin ymmärrettynä "kognitio" tarkoittaa "tietokykyyn" liittyvää ajattelua tai korkeampia henkisiä toimintoja, ilman informaatio-konnotaatioita ja sulkematta pois emootioita tai havaintokykyä.


title: Kognitio

text: Kognitiotiede on monitieteinen ala, joka on kiinnostunut kognitiosta paitsi ihmismielen yhtenä piirteenä, myös sen ilmentymismuodoista eri organismeissa ja keinotekoisissa systeemeissä. Teorioissaan ja menetelmissään kognitiotiede yhdistelee kokeellista psykologiaa, aivotutkimusta, matemaattista mallintamista ja filosofista käsitteenmuodostusta.


title: Kognitio

text: Kognitiivinen psykologia on psykologian haara tai osa-alue, jonka mielenkiinnon kohteena ovat erityisesti ihmisen kognitiiviset, eli tiedolliset toiminnot, ja tutkimusmenetelmänä usein, mutta ei aina perinteiset kokeellisen psykologian menetelmät.


title: Kognitio

text: Kognitiivinen neurotiede on monitieteinen tutkimusalue, joka selvittää erilaisten aivotutkimusmenetelmien avulla aivojen tiedonkäsittelyä ja kognitiivisten toimintojen hermostollista perustaa.


title: Kognitio

text: Kognitiivisia toimintoja ovat mm. erilaiset tiedon vastaanottamiseen, tallentamiseen, käsittelyyn ja käyttöön liittyvät prosessit. Havaitseminen ja tunnistaminen (esimerkiksi kyky tunnistaa värejä ja muotoja, esineitä tai kasvoja) erilaiset kielelliset toiminnot (kuten kyky tuottaa ja ymmärtää luettua tai puhuttua tekstiä), ajattelu, päättely ja ongelmanratkaisu, muistaminen ja oppiminen sisältyvät kognition käsitteen alaan ja siten kognitiotieteen ja kognitiivisen psykologian tutkimuskohteisiin.


title: Kognitio

text: Ihmisten välisiin eroihin kognitiivisessa suoriutumisessa on yhteydessä esimerkiksi koulutustausta, älykkyys, vireystila, ja alasidonnainen asiantuntijuus.


title: Kognitio

text: Kognitiivisia toimintoja voidaan harjoittaa. Kirjoittaminen ja lukeminen ovat erittäin monimutkaisia ja useasta osatekijästä koostuvia kognitiivisia kykyjä (Tosin molempiin tarvitaan myös motorisia kykyjä, kuten silmien liikuttaminen ja käsien käyttö). Kyky tuottaa koherentteja hengentuotteita, kuten puhetta tai tekstiä, voi toimia ulkopuoliselle tarkkailijalle merkkinä kognitiivisesta kyvykkyydestä. Kognitiivisia toimintoja voidaan myös väliaikaisesti tehostaa tietyillä kemiallisilla yhdisteillä. Ns. nootropiineilla väitetään olevan tällaisia vaikutuksia.


title: Kognitio

text: Kognition ja emootioiden suhteesta ja niiden eroavaisuuksista on olemassa monia mielipiteitä. Yksi mahdollisuus on ymmärtää emootiot osana kognitiota, eri asioiden tai mahdollisuuksien arvotuksina. (Tämä kuvaustapa jättää huomiotta emootioiden kokemiseen liittyvän subjektiivisen kokemussisällön). Jos kognitio halutaan käsitteenä erottaa emootioista, on syytä muistaa että ainakin ihmismielessä kognition ja emootioiden on todettu olevan tiiviissä keskinäisessä vastavuoroisessa vuorovaikutussuhteessa. Kognitio ja emootio ovat erottamattomassa yhteistyössä ja muodostavat ihmisen psyyken.


title: Kognitio

text: Kognitiivinen kehitys sisältyy myös tutkimusalueelle. Aikuisen ajattelun kehityksestä kts. Kallio, 2016.


title: Best Western

text: Best Western on yksityisten ja riippumattomien hotellien vuonna 1946 perustama kansainvälinen hotelliketju. Best Western International vastaa Best Western -brändistä ja ohjelmista. Best Western Hotels Finland, Baltic States and Poland on Best Western Internationalin maatoimisto, joka vastaa Best Western -brändistä, ohjelmista ja uushotellihankinnasta Suomessa, Baltiassa ja Puolassa.


title: Best Western

text: Best Western -hotelleja on 100 maassa yli 4 000. Hotelleilla on yhteiset laatu-, myynti- ja markkinointiohjelmat sekä varaus- ja asiakaspalveluohjelmat. Ketjun hotellivalikoima on laaja parinkymmenen huoneen hotellista yli 400 huoneen hotelleihin. Best Western -hotellit säilyttävät hallinnollisen riippumattomuuden ketjuun liittyessään. Hotellit vastaavat itse mm. hankinnoista ja henkilöstön palkkaamisesta.


title: Best Western

text: Best Western -hotelleita on kolmessa hintaluokassa: Best Western, Best Western Plus ja Best Western Premier.


title: Best Western

text: Vuonna 2014 Best Western oli 314 318 huoneellaan huonemäärältään maailman 8. suurin hotelliyritys.Aiemmin Best Western -ketjuun kuului kymmeniä hotelleja, joista lähes kaikki ovat vaihtaneet muuhun ketjuun tai ryhtyneet yksityiseksi hotelliksi. Esimerkiksi Hotel Haaga Helsingissä.


title: Omenahotellit

text: Omena Hotels on suomalainen hotelliketju, joka perustuu sijaintiin kaupunkien keskustassa, asiakkaiden itsepalveluun ja edullisiin hintoihin. Huone varataan ja maksetaan ketjun verkkosivuilla. Hotelleissa ei ole vastaanottoa, vaan sisäänpääsy ja -kirjautuminen tapahtuvat varauksen yhteydessä saadun ovikoodin avulla. Jokainen ketjun hotellihuone on kalustettu ja varustettu lähes samanlaiseksi, vaikka huoneiden koko ja muoto saattaakin hieman vaihdella.


title: Omenahotellit

text: Kotipizza-ketjun perustaja Rabbe Grönblom perusti ensimmäisen nykyisen konseptin mukaisen omenahotellin 8. lokakuuta 2003 Tampereelle.


title: Omenahotellit

text: Omena-hotelleja on Suomessa Helsingissä (2 hotellia), Tampereella, Turussa, Vaasassa, Jyväskylässä ja Seinäjoella. Aiemmin omenahotelleja on ollut myös Oulussa, Porissa, Lahdessa, Rukalla, Kööpenhaminassa, Tukholmassa, toinen Tampereella ja kolmas Helsingissä.


title: Omenahotellit

text: Vuonna 2014 Omena Hotels -ketju hakeutui yrityssaneeraukseen, joka päättyi onnistuneesti vuoden 2015 alussa, kun saneerausohjelma vahvistettiin ja yrityksen toiminta jatkuu normaalisti. Vuonna 2017 hotelliketjun liikevaihto kasvoi 7 prosenttia 9,77 miljoonaan euroon. Liikevoitto kaksinkertaistui 770 000 euroon.


title: Omenahotellit

text: Syksyllä 2015 Omena-hotellit toteutti kampanjan, jolla opiskelijat pääsivät asumaan ketjun hotelleihin 490 euron kuukausihintaan. Kampanjan myötä Omena Hotelleissa majoittui useampi sata opiskelijaa.


title: Omenahotellit

text: Lokakuussa 2015 Omena Hotellit aloitti yrityksille suunnatun "Nukutaan Suomi Nousuun" -kampanjan, jossa se myy 30 000 yön kiintiöstä hotelliöitä keskihintaa edullisemmin. Lokakuun 2015 loppuun mennessä kampanjaan oli osallistunut jo useita satoja suomalaisyrityksiä.


title: Kuukasjärvi

text: Kuukasjärvi voi tarkoittaa seuraavia maantieteellisiä paikkoja:Henkilöitä:


title: Kuukasjärvi (kylä)

text: Kuukasjärvi on noin 130 asukkaan kylä Ranuan kunnassa Lapin maakunnassa. Se sijaitsee noin 21 kilometriä kaakkoon Ranuan kirkonkylältä Pikku Kuukasjärven rannalla ja seututien 858 varrella.


title: Kuukasjärvi (kylä)

text: Kuukasjärven kylä sisältyy Museoviraston valtakunnallisesti merkittävien kulttuurihistoriallisesten ympäristöjen luetteloon 1993 mutta ei enää saman luettelon päivitetyyn versioon 2009. Kylässä on useita 1700-luvulta peräisin olevia rakennuksia, sekä useita säilyneitä peräpohjalaisia pihapiirikokonaisuuksia talousrakennuksineen.


title: Putkivaara (Ranua)

text: Putkivaara on kylä Ranuan kunnassa Lapin maakunnassa. Se sijaitsee noin 36 kilometriä koilliseen Ranuan kirkonkylältä. Tietä pitkin matkaa kertyy 51 kilometriä. Putkivaara sijaitsee Simojärven pohjoispäässä.


title: Putkivaara (Ranua)

text: Kahteen laajempaan taloryhmään jakaantunut kylä on määritelty arvokkaaksi kulttuuriympäristöksi. Rakennusryhmien välisellä alueella Putkivaaran laella sijaitsevat kylän viljelysmaat latoineen.


title: Veritas

text: Veritas on latinaa ja tarkoittaa totuutta. Muita merkityksiä ovat:


title: Aika näyttää

text: Aika näyttää on Jukka Kuoppamäen vuonna 1997 julkaistu albumi. Kaikki sanoitukset ja sävellykset ovat Jukka Kuoppamäen. Tunnetuimpia kappaleita ovat Katri Helenan ensimmäisenä levyttämä ”Anna mulle tähtitaivas” sekä Jari Sillanpään tuotannosta tutut kappaleet ”Satulinna” ja ”Auringonnousu”.


title: Aika näyttää

text: Kaikki kappaleet säveltänyt ja sanoittanut Jukka Kuoppamäki.


title: Kirjohylje

text: Kirjohylje ("Phoca vitulina") on pienikokoinen hylje, jota tavataan Itämeren eteläosassa, Pohjois-Atlantilla ja Tyynen valtameren pohjoisosassa. Suomessa kirjohyljettä on tavattu satunnaisesti (myös Tenojoessa).


title: Kirjohylje

text: Kirjohylje on muihin hylkeisiin verrattuna pieni ja hoikka. Aikuisen hylkeen pituus on noin 140-170 cm ja paino noin 100-150 kg. Koiras on naarasta kookkaampi. Väriltään kirjohylje on harmaan laikukas, värityksessä on maantieteellisiä eroja. Muiden hylkeiden tapaan kirjohylkeellä on nahan alla paksu rasvakerros.


title: Kirjohylje

text: Kirjohylje on taitava uimari. Se pystyy sukeltamaan 200 metrin syvyyteen ja voi pysytellä veden alla puoli tuntia. Aikuiset kirjohylkeet syövät lähes yksinomaan kalaa. Nuoret syövät myös nilviäisiä ja muita pikkueläimiä. Saalistaessaan kirjohylkeet liikkuvat yksin mutta maalla ne voivat makailla pienissä ryhmissä. Makailupaikat ovat usein hiekkarannoilla tai saaristossa.


title: Kirjohylje

text: Naaraan tiineys kestää 8-12 kuukautta ja poikasia syntyy kerrallaan yksi. Kuutin syntymäpaino on noin 8 kg ja -pituus noin 85 cm. Emo imettää poikastaan noin viisi viikkoa.Kirjohyljettä on metsästetty lihan, nahan ja traanin takia. Pohjanmeren kirjohyljekanta romahti vuonna 1988 kolmasosaan niihin iskeneen sairauden vuoksi.


title: Itä ja Länsi

text:
Itä ja länsi oli vuosina 1924–1930 ilmestynyt suomalainen kuvalehti, jota julkaisivat vuonna 1923 lakkautetun Suomen Sosialistisen työväenpuolueen toimintaa jatkaneet järjestöt. Lehti herätti jonkin verran paheksuntaa julkaisemalla vuonna 1928 ainakin neljään otteeseen kuvia ja henkilötietoja kansalaissodassa kuolleista punaisista. Päätoimittaja oli tuolloin Väinö Lundgren.
Lehti lakkautettiin niin sanottujen kommunistilakien nojalla.


title: Itä ja Länsi

text: Lehdessä oli kuvia yhdysvaltalaisista filmitähdistä ja myös matkaraportteja. Sitä pidettiin aikoinaan Suomen ehkä neuvostoystävällisimpänä aikakauslehtenä.


title: Sokos Hotel Vantaa

text: Original Sokos Hotel Vantaa on Vantaan Tikkurilassa sijaitseva hotelli, joka kuuluu Sokos Hotels -ketjuun. Hotellin välittömässä läheisyydessä on muun muassa Tikkurilan rautatieasema, toimisto- ja liikekeskus Dixi ja tiedekeskus Heureka.


title: Sokos Hotel Vantaa

text: Hotelli avattiin 13. kesäkuuta 1991, ja laajennusosa valmistui vuonna 2004. Alkujaan viiden tähden hotellin ravintolatoiminnasta vastasi rakennuttaja Rakennusliike Skanra. S-ryhmä osti hotellin vuonna 1993. Hotellissa on eritasoisia huoneita standard-huoneista sviitteihin. Hotellissa on kokoustilat ja neljä ravintolaa: Amarillo, Tulisuudelma, Night Vantaa ja Pub Hertas. Etenkin hotellin tanssiravintola Tulisuudelma on saavuttanut kuuluisuutta artistien suosittuna esiintymispaikkana sekä juhlinta- ja seuranhakupaikkana.


title: Nissan Silvia

text: Nissan Silvia oli Nissanin S-pohjalevylle perustuva pitkäikäinen urheilullinen coupé-malli. Nimellä 200SX on aikojen saatossa myyty useita eri S-sarjan autoja.


title: Nissan Silvia

text: Nissan Silvia CSP311 esiteltiin vuoden 1964 Tokion autonäyttelyssä. Ensimmäinen Silvia oli Albrecht von Goertzin suunnittelema Fairlady-avomalliin perustunut käsintehty coupé-malli. Valmistus loppui vuonna 1968 554 valmistuneen auton jälkeen. Jokaisessa yksilössä oli ainutlaatuinen, käsin tehty kori. Suurin osa autoista jäi Japaniin, mutta 49 autoa vietiin Australiaan ja 10 yksilöä muihin maihin. Pienet valmistusmäärät ja valmistustapa tekivät autosta erittäin arvokkaan; auto oli tuolloin lähes kaksi kertaa kalliimpi kuin Nissanin malliston toiseksi kallein malli.


title: Nissan Silvia

text: S10-malli oli ensimmäinen S-pohjalevylle valmistettu Silvia. Se oli konservatiivisemmin muotoiltu kuin Toyotan ja Mazdan kilpailevat mallit, ja menestyi myös monilla markkinoilla heikommin. Japanissa autossa oli sama L18-moottori kuin Datsun 610/Bluebird 180B:ssä. Pohjois-Amerikassa myydyssä versiossa oli suurempi, Bluebird 200B:stä peräisin ollut L20B-moottori. Tässä mallissa oli suuremmat puskurit ja sitä myytiin nimellä Datsun 200SX. Malli ei menestynyt kummassakaan maassa erityisen hyvin, koska suurin osa ostajista valitsi Toyota Celican "tylsemmän" Nissanin sijaan.


title: Nissan Silvia

text:
S110-korimallin Silvia (Pohjois-Amerikassa Datsun 200SX ja Meksikossa Datsun Sakura) oli saatavilla sekä 2-ovisena hardtop-coupéna että 3-ovisena hatchbackina. Voimanlähteenä piti alun perin toimia Nissanin suunnittelema ja valmistama wankelmoottori, mutta luotettavuusongelmien takia moottori ei sopinut tuotantoon. Wankelmoottori korvattiin nopeasti uusilla Z-sarjan mäntämoottoreilla.
Sukupolven huippumalli oli Silvia 240RS, 2.4-litraisella DOHC FJ24-moottorilla varustettu coupé. 240RS:ää valmistettiin vuosina 1983-1985, eli sen valmistus jatkui vielä S110-mallin valmistuksen loputtua. Nissan käytti 240RS:ää rallin maailmanmestaruussarjassa vuosina 1983-1985.


title: Nissan Silvia

text: S12-korimallia valmistettiin vuosina 1984-1988, ja auton muotoiluun tehtiin pieniä muutoksia vuonna 1987 ("Mark II" -malli). S12:sta tehtiin kahta eri korimallia – kaksiovista coupéta ja kolmiovista fastback-mallia.


title: Nissan Silvia

text: S12-korimallissa käytettiin useita eri moottoreita, riippuen valmistusvuodesta ja myyntialueesta. Moottorit olivat tuttuja aiemmista korimalleista, tai joissakin tapauksissa tultaisiin käyttämään myöhempien moottoriversioiden perustana (lukuun ottamatta FJ-sarjan moottoria, joka suunniteltiin ainoastaan rallikilpailuja varten). Esimerkiksi CA-sarjan moottori perustui NAP-Z-sarjaan. CA18DET-moottorin kannen muotoilua käytettiin myöhemmin RB-sarjan rivikuutosissa joita käytettiin R32-, R33, ja R34 -korimallien Skyline-malleissa. VG-sarja oli 350Z:ssa käytettävän VQ-moottorisarjan edeltäjä.


title: Nissan Silvia

text: S12-korimallia myytiin Euroopassa nimellä Silvia, ja ainoa korimalli oli fastback. Moottorina toimi sama 1.8-litrainen turboahdettu SOHC CA18ET-moottori jota myytiin myös Pohjois-Amerikassa, ja joillakin alueilla 2.0-litrainen DOHC FJ20E-moottori. FJ-moottori suunniteltiin alun perin 240RS-ralliautoa varten 2.4-litraisena kaasutinmoottorina (FJ24), mutta nyt sen iskutilavuutta oli pienennetty ja siinä oli polttoaineen suihkutus. Samaa moottoria käytettiin myös DR30-korimallin Skylinessä, sekä vapaastihengittävänä että turboahdettuna versiona.


title: Nissan Silvia

text: Pohjois-Amerikassa S12-mallia myytiin nimellä 200SX. Coupé-koria myytiin 2.0-litraisella SOHC CA20E-moottorilla, ja fastback-koria sekä samalla 2-litraisella moottorilla, että 1.8-litraisella turboahdetulla CA18ET-moottorilla. Mallivuodeksi 1987 1.8-litraisen turbomoottorin myynti lopetettiin, ja myyntiin tuli "SE"-malli 3.0-litraisella SOHC VG30E V6-moottorilla, jota käytettiin myös Z31-korimallin 300ZXssä.


title: Nissan Silvia

text: S12-mallin nimi Australiassa oli Gazelle. Gazellea myytiin sekä coupé- että fastback-korilla. Moottorina toimi sama 2.0-litrainen CA20E joka oli saatavilla muillakin markkinoilla.


title: Nissan Silvia

text: S12:aa myytiin Japanissa sekä Silvia että Gazelle-nimellä. Mallien välillä on pieniä kosmeettisia eroja. Sekä S110- että S12-malleja myytiin molemmilla nimillä. Silvia oli Japanissa coupé-korinen (perusmallia myytiin myös fastback-korilla), ja Gazellea sai ainoastaan fastbackina. Molemmista malleista tehtiin kolmea versiota: perusmallia, RS- ja RS-X-versioita. RS:ssä oli 2.0-litrainen DOHC FJ20E-moottori, ja RS-X-mallissa oli sama moottori turboahdettuna (FJ20ET). Vuonna 1987 FJ-moottorit korvattiin vanhan CA-moottorin päivitetyllä versiolla, jossa oli kaksi nokka-akselia ja isompi turboahdin (CA18DET).


title: Nissan Silvia

text: S13-mallin Silvia, joka esiteltiin vuoden 1988 puolivälissä mallivuodelle 1989, saavutti Japanissa välittömän suosion. Vientimalleja ei enää myyty Silvia-nimellä. Muotoilutrendien mukaisesti luukkulamput korvattiin perinteisillä.


title: Nissan Silvia

text: Silvian fastback-malli korvattiin uudella S-pohjalevyyn perustuvalla mallilla Nissan 180SX:lla. 180SX:sta tehtiin myös lyhyen aikaa myös cabriolet-mallia, mutta vähäisen suosion takia tuotanto lopetettiin.


title: Nissan Silvia

text:
S13-korimallin Silvian voimanlähteenä toimi alun perin S12:ssa käytetyt CA18DE- ja CA18DET-moottorit. CA18DET-moottorissa oli nyt välijäähdytin, joka lisäsi sen tehoa hiukan. Vuonna 1990 (mallivuodelle 1991) uudet SR20DE- ja SR20DET-moottorit tulivat myyntiin. Näissä moottoreissa oli parempi teho ja vääntö suuremman iskutilavuuden ja (SR20DET-moottorissa) paremman turboahtimen ansiosta.
S13-mallin Silvia oli ensimmäinen S-sarjan auto, jossa käytettiin J's , Q's, ja K's -merkintöjä kuvaamaan varustetasoja (kirjaimet viittaavat korttipakan arvoihin).
J's oli perusmalli, jossa oli karu sisustus, vähän varusteita 14" peltivanteet steel wheels. Q's -mallissa oli ylellisempi sisustus ja enemmän elektroniikkaa. K's mallissa oli turboahdettu SR20DET-moottori.
S13-mallin Silvia korvattiin mallivuoden 1993 jälkeen uudella S14-mallilla.


title: Nissan Silvia

text:
180SX korvasi Silvia S12:n fastback-korin. Sitä myytiin Euroopassa ja Etelä-Afrikassa nimellä 200SX. Näissä malleissa oli alun perin 1.8-litrainen CA18DET-turbomoottori, joka korvattiin mallivuodelle 1991 2.0-litraisilla SR20DE- ja SR20DET-moottoreilla. Mallimerkinnät eivät aina viittaa moottorin kokoon: Euroopassa malli oli moottorista riippumatta aina 200SX ja Japanissa 180SX. Yhdysvalloissa myytiin 2.4-litraisella vapaastihengttävällä KA24E (1989-1990) tai KA24DE-moottorilla varustettua mallia nimellä 240SX.
180SX pysyi tuotannossa koko S14-mallin Silvian eliniän ajan, vuoteen 1998 asti.


title: Nissan Silvia

text:
Sileighty tai Sil80 oli alun perin japanilaisten drifting-harrastajien toteuttama muutos, jossa 180SX-mallin vaurioitunut etupää vaihdettiin Silvian etupäähän, koska se oli perinteisine etuvaloineen halvempi ja kevyempi.
Vuonna 1998 japanilainen Kids Heart-virityspaja valmisti 500 auton sarjan "virallisia" Sileighty-malleja 180SX Type-X-malleista. Nämä autot oli viritetty drifting-käyttöä varten. Kids Heartin valmistaman Sileightyn erottaa harrastelijamuutoksesta "Sileighty"-merkeistä.
Yhdysvalloissa monet 240SX:n omistajat ovat vaihtaneet autoonsa Japanista tuodun Silvian etupään. Tällaisia 2.4-litraisilla moottoreilla varustettuja autoja kutsutaan joskus Silforty (Sil40)-nimellä.
Toinen muunnos on ns. Onevia, jossa Silvian perä yhdistetään 180SX:n keulaan. Nissan itse myi samankaltaisia versioita 240SX Coupéna yhdysvalloissa.


title: Nissan Silvia

text: Nissan 200SX S14-korimalli esiteltiin vuonna 1994 ja se oli varustettu 2.0-litraisella turboahdetulla epäsuorasuihkutteisella moottorilla, joka kehitti 200 hv/147 kW, mallimerkinnältään moottori oli SR20DET. Valmistajan ilmoituksen mukaan suorituskyky oli hieman parannettu edeltäjästä; 7,5 sekunnin kiihtyvyys ja 235 km/h huippunopeus.


title: Nissan Silvia

text: Toisin kuin RS13, S14 ei ollut alkuperäisnimeltään "aito" SX vaan sen mallinimi Japanissa on Silvia (Eurooppaan tuotu turbomalli on "Silvia K's", K-kirjaimen viitatessa "king" -sanaan eli kuninkaaseen, vapaastihengittävät mallit olivat kuningattaria eli "Q"/"queen" -malleja).


title: Nissan Silvia

text: S14-korimalli ei ollut suuri myyntimenestys joten auto päivitettiin Nissanin toimesta aggressiivisemman näköiseksi vuonna 1997. Auto sai tällöin myös uuden tyyppimerkinnän; S14a. Moottorina toimi edelleen sama turboahdettu SR20DET.


title: Nissan Silvia

text: Mallia myytiin Suomessa vuoteen 2000 asti, jonka jälkeen 200SX ei ole enää kuulunut Suomen Nissanin malliohjelmaan.


title: Nissan Silvia

text: S15-mallin Silviaa ei tuotu koskaan Eurooppaan eikä sitä ole tehty vasemmanpuoleisella ohjauksella. Australiassa sitä myytiin 200SX-nimellä.


title: Nissan Silvia

text: Auto on varustettu 249 hv/184 kW (manuaali) tai 225 hv/164 kW moottorilla, mallimerkinnältään edelleen SR20DET. Autoa on valmistettu myös SR20DE (turboton 162/158 hv) moottorilla.


title: Nissan Silvia

text: Vuonna 2005 liikkui huhuja S16-mallista 280 hv moottorilla, mutta huhut ja kuvat konseptiautosta osoittautuivat myöhemmin vääriksi. Näillä näkymin S15 oli viimeinen S-mallisarjan auto, Nissanin keskittyessä urheiluauto/coupépuolella Z-mallin.


title: Nissan Silvia

text: Nissanin koko S-mallisarja on ollut erittäin suosittu Japanista lähtöisin olevassa driftingissä. Driftingin ideana on ajaa radan mutkat joko tyylikkäässä sivuluisussa (show drift) tai nopeassa sivuluisussa (high speed drift). Ero näissä kahdessa tyylissä on lähinnä nopeus, jolla mutkaan tullaan.


title: Tasa-arvovaltuutettu

text: Tasa-arvovaltuutettu () on Suomen oikeusministeriön yhteydessä toimiva itsenäinen ja riippumaton viranomainen joka valvoo naisten ja miesten välisestä tasa-arvosta annetun lain noudattamista. Tasa-arvovaltuutetun tehtävänä on antaa ohjeita ja neuvoja tasa-arvolakiin liittyvissä kysymyksissä.


title: Tasa-arvovaltuutettu

text: Tasa-arvovaltuutetun virka perustettiin tasa-arvolain tultua voimaan 1. tammikuuta 1987. Tasa-arvovaltuutetulle annettiin selkä rooli lainvalvontaviranomaisena organisaatiouudistuksessa vuonna 2001. Valtuutetun kausi on viisivuotinen.


title: Tasa-arvovaltuutettu

text: Tasa-arvovaltuutettuna on toiminut 18. huhtikuuta 2017 lähtien Jukka Maarianvaara. Edellinen tasa-arvovaltuutettu Pirkko Mäkinen jäi eläkkeelle loppuvuodesta 2016. Ensimmäinen tasa-arvovaltuutettu oli Paavo Nikula.


title: Tasa-arvovaltuutettu

text: Tasa-arvovaltuutetusta on säädetty oma lakinsa, laki tasa-arvovaltuutetusta 30.12.2014/1328.


title: Tasa-arvovaltuutettu

text:
Tasa-arvovaltuutetun tehtävänä on:
Tasa-arvovaltuutettu valvoo myös sukupuolivähemmistön syrjintäsuojan toteutumista. Tasa-arvolaki kieltää sukupuoli-identiteettiin ja sukupuolen ilmaisuun perustuvan syrjinnän.


title: Tasa-arvovaltuutettu

text: Tasa-arvovaltuutettu toimii tasa-arvon edistämiseksi ja syrjinnän estämiseksi. Henkilö, joka epäilee joutuneensa tasa-arvolaissa kielletyn syrjinnän kohteeksi, voi ottaa yhteyttä tasa-arvovaltuutettuun. Tasa-arvovaltuutettu pyrkii neuvojen ja ohjeiden avulla estämään tasa-arvolain säännösten rikkomisen. Tasa-arvovaltuutettu voi viedä lainvastaisen toiminnan yhdenvertaisuus- ja tasa-arvolautakunnan käsiteltäväksi.


title: Tasa-arvovaltuutettu

text: Tasa-arvovaltuutetulla on oikeus saada valvontaa varten välttämättömät tiedot.


title: Tasa-arvovaltuutettu

text: Tasa-arvovaltuutettu voi avustaa syrjinnän kohteeksi joutunutta ja avustaa tätä oikeuksien turvaamisessa sekä oikeudenkäynnissä, jos käsiteltävällä asialla on lain soveltamisen kannalta huomattava merkitys.


title: Tasa-arvovaltuutettu

text: Tasa-arvovaltuutetun virkaa ovat sen historian aikana hoitaneet seuraavat henkilöt:


title: Heinolan hautausmaa

text: Heinolan hautausmaa sijaitsee Heinolassa Siltakadun varrella. Hautausmaa on viiden hehtaarin kokoinen ja siellä on noin 7 500 hautapaikkaa. Hautausmaalla on arkkuhautoja, uurnahautoja, muistolehto ja sankarivainaja-alue.


title: Heinolan hautausmaa

text: Pääportin vieressä on vuodelta 1955 peräisin oleva kappeli, joka on arkkitehti Bertel Strömmerin suunnittelema. Tiettävästi ensimmäinen hautausmaalle haudattu henkilö oli saarnaaja Gustaf Streng, joka haudattiin vuonna 1814. Sankarihaudoissa lepää 110 sodissa 1939–1944 kuollutta sankarivainajia.


title: Heinolan hautausmaa

text: Muistolehto otettiin käyttöön vuonna 1989 ja on tuhkahauta-alue. Alueen muistomerkki on tehty luonnonkivistä, ja siihen voidaan haluttaessa kiinnittää vainajien nimikylttejä. Muistolehdossa olevan suihkulähteen ympärillä on toisaalle haudattujen vainajien muistelupaikka.


title: Heinolan hautausmaa

text: Lisäksi Heinolan seurakunnilla on kaksi muuta hautausmaata entisen Heinolan maalaiskunnan kirkonkylässä: uusi hautausmaa sekä vanha hautausmaa kirkkoalueella.


title: Okeanos

text: Okeanos (, ) on kreikkalaisessa mytologiassa ensimmäinen titaanijumala, Uranoksen ja Gaian lapsi. Okeanos oli naimisissa sisarensa Tethyksen kanssa. Okeanos hallitsi valtamerta ja alun perin hänet käsitettiin maailman ympäri kiertäväksi virraksi, myöhemmin valtamereksi. Okeanoksen tyttäret, joita oli 3 000, olivat nimeltään okeanidit.


title: Pätsi

text: Pätsi eli katalonialainen ahjo on keskiaikainen raudanvalmistusuuni. Nimensä mukaisesti katalonialainen ahjo keksittiin 700-luvulla Kataloniassa, Espanjassa. Suomen sana "pätsi" puolestaan on lainattu venäjästä ("petš") ja se tarkoittaa uunia. Luostarilaitoksen ja katolisen kirkon sisäisen tiedonkulun ansiosta pätsit levisivät nopeasti syntysijoiltaan Kataloniasta ympäri Eurooppaa ja karolingisella ajalla syrjäyttivät varhaisemmat harkkohytit.


title: Pätsi

text: Pätsi on kivestä tai tulenkestävistä tiilistä rakennettu kuilu-uuni, jonne ladotaan puuhiiltä ja rautamalmia vuoron perään kerroksittain. Harkkohyteissä käytettävän luonnollisen vedon sijaan pätsiin lietsotaan palkeilla ilmaa. Näin veto paranee, ja pätsillä kyetään saavuttamaan korkeampia lämpötiloja ja parempi raudansaanto kuin harkkohytillä. Pätsillä päästään noin 75 % raudan saantoon, kun harkkohytillä jäädään vain noin 25 % tietämille, ja sillä voidaan saavuttaa yli 1200 °C:n lämpötiloja. Varsinkin sisterssiläismunkit, joiden tiedetään olleen taitavia metallurgeja, kehittivät pätsiä eteenpäin: käyttämällä lihasvoiman sijaan lietsomiseen vesiratasta pätsissä on mahdollista saavuttaa lämpötiloja, jotka riittävät raudan sulattamiseen. On mahdollista, että sisterssiläismunkit olisivat valmistaneet valurautaa jo varhaisessa vaiheessa. Ensimmäiset pätsit rakennettiin Suomeen ristiretkiajan loppuvaiheessa.


title: Pätsi

text: Pätsistä on enää lyhyt askel varsinaiseen masuuniin, josta rauta saadaan sulana takkirautana ulos. Ensimmäinen varsinainen masuuni on ajoitettu Ruotsin Lapphyttaniin 1100-luvulle.


title: Victory Monument (Bangkok)

text: Victory Monument (, Anusawari Chai Samoraphum) on Bangkokissa Thaimaassa sijaitseva sotamuistomerkki. Se sijaitsee Ratchathewin kaupunginosassa koilliseen Bangkokin keskustasta keskellä liikenneympyrää Phahon Yothin ja Ratchawithi -katujen risteyskohdassa. Paikalla on myös samanniminen ilmajunarata-asema.


title: Victory Monument (Bangkok)

text: Muistomerkki vihittiin 24. kesäkuuta 1941 ja se kunnioittaa thai-armeijan ja -laivaston voittoa Ranskan Indokiinan siirtomaahallinnon (Vichyn Ranska) joukoista Ranskan-Thaimaan sodassa 1940–1941. Sodan tuloksena Thaimaa jälleenliitti itseensä osia Kambodžasta ja Laosista, jotka se oli menettänyt Ranskalle 1893 ja 1904. Thaimaa pitää näitä alueita historiallisesti itselleen kuuluvina.


title: Victory Monument (Bangkok)

text: Toisen maailmansodan jälkeen 1945 monumentista tuli poliittisesti kiusallinen, sillä liittoutuneet pakottivat Thaimaan luovuttamaan voittamansa alueet takaisin Ranskalle. Nykyään monet thaimaalaiset pitävät muistomerkkiä militarismin symbolina ja epäsuositun sotilashallinnon jäänteenä. Muistomerkki on kaikesta huolimatta kuitenkin pääkaupungin tunnetuimpia maamerkkejä.


title: Victory Monument (Bangkok)

text: Taistelut Thaimaan ja Ranskan joukkojen välillä joulukuusta 1940 tammikuuhun 1941 olivat lyhyet ja niiden lopputulos kiistelty. Thaimaan miestappiot olivat ainoastaan 59 miestä, ja lopulliset rauhanehdot saneli Japani, jonka valloitussotasuunnitelmiin pitkäkestoinen konflikti kahden liittolaismaan välillä sopi huonosti. Kumpikaan osapuoli ei ollut tyytyväinen sopimukseen. Thaimaa ei saavuttanut tavoitettaan saada kaikkia menettyjä alueita takaisin. Ranska taasen menetti enemmän kuin oli valmis luovuttamaan. Kaikesta huolimatta kenraali Phibunsongkhramin sotilashallinto käänsi sodan lopputuloksen selkeäksi voitoksi itselleen, jota varten monumentti tilattiin ja pystytettiin muutamassa kuukaudessa.


title: Victory Monument (Bangkok)

text: Muistomerkki on ulkoasultaan täysin länsimainen, toisin kuin Bangkokin toinen maamerkki "Democracy Monument" (), joka käyttää koristelussaan perinteistä thaimaalaista merkkikieltä. Obeliskeja on käytetty länsimaissa usein sotamuistomerkeissä, vaikka itse aihe on peräisin Egyptistä. Obeliski symboloi maskuliinista voimaa ja sen ulkomuoto muistuttaa miekkaa. Bangkokin monumentin obeliskin muodostaa viisi yhteenliitettyä pistintä. Viisi sankaripatsasta muistomerkin juurella edustavat jalkaväkeä, laivastoa, ilmavoimia, poliisilaitosta ja virkamiehistöä. Patsaat on kuvattu ajalle tyypilliseen herooiseen tyyliin, jota käyttivät fasistiset ja kommunistiset hallinnot Euroopassa 1930-luvulla. Patsaat veisti italialainen kuvanveistäjä Corrado Feroci, joka käytti thai-nimeä Silpa Bhirasri. Hän vastusti patsaidensa yhdistämistä obeliskiin, jota hän nimitti "Hämmennyksen voitoksi". Patsaiden alla on kunniataulut, joihin on kaiverrettu 809 nimeä. Luvussa ovat mukana toisessa maailmansodassa ja Korean sodassa menehtyneet sotilaat. Monumentti kuuluu ulkomaisten valtiovieraiden virallisiin vierailukohteisiin. Sotaveteraanit laskevat seppeleen muistomerkille vuosittain 3. helmikuuta.


title: Victory Monument (Bangkok)

text: Voiton muistomerkki sijaitsee liikenteen solmukohdassa. Sen eteläpuolella on samanniminen BTS-asema ja maksullinen pikatie lähtee lähistöltä pohjoiseen Sanam Paon kohdalla. Voiton muistomerkin liikenneympyrässä on pysäkit useille linja-autoille, kuten bussit nro 8, 12, 14, 18, 92, 96, 97, 108, 112, 26, 27, 28, 29, 34, 38, 39, 54, 59, 63, 74, ja 77. Monet yksityiset pikkubussiyhtiöt käyttävät muistomerkkiä lähtö- ja päätepisteenään. Rajvithin sairaala ja Robinson Department Store -tavaratalo sijaitsevat nekin risteyksessä.


title: Victory Monument (Bangkok)

text: Uuden vuoden aattona 31.12.2006 muistomerkin läheisyydessä räjäytettiin pommi, joka oli ensimmäinen useamman pommin sarjasta eri puolilla kaupunkia. Ainakin yksi ihminen kuoli muistomerkillä ja kaksikymmentä haavoittui.


title: Shih tzu

text: Shih tzu [] (kiin. "leijona") on erittäin vanha, pienikokoinen ja pitkäturkkinen tiibetiläistä alkuperää oleva seurakoirarotu.


title: Shih tzu

text: Shih tzu on peräisin keisarillisen ajan Kiinasta. Rodun esi-isät olivat todennäköisesti Tiibetin buddhalaisluostareista Kiinan keisarille lahjoittettuja ”pyhiä leijonakoiria”. Niitä risteytettiin Kiinassa lhasa apson ja kiinanpalatsikoiran kanssa. Muutama yksilö vietiin Kiinan vallankumouksen jälkeen länteen, jossa rotua kehitettiin edelleen. 1930-luvun alkupuolella ensimmäiset shih tzut tuotiin Eurooppaan. Shih tzun jalostuksessa on käytetty pekingeesiä.


title: Shih tzu

text: Shih tzu on pieni, vahva, ryhdikäs ja runsasturkkinen koira. Se on matalaraajainen ja korkeuttaan pidempi. Karvapeite on pitkä ja tiheä ja harjaamattomana saattaa takkuuntua tyvestä. Tyypillinen ylälinja muodostuu pään ja hännän korkeuden tasapainosta, matalasta olemuksesta ja leveistä kasvoista.


title: Shih tzu

text: Shih tzu on ystävällinen, itsenäinen, älykäs, aktiivinen ja valpas koirarotu, mutta hieman vaikea kouluttaa. Se on suosittu näyttelykoira, ja värivaihtoehtoja on useita. Shih tzua on hyvä pestä ja harjata säännöllisesti, sillä sen turkki on paksu ja pitkä. Mikäli koiraa pidetään ainoastaan kodin lemmikkinä, shih tzun turkin voi leikata lyhyeksi, jolloin se on erittäin helppohoitoinen. Silloin sitä on helpompaa harjata ja pestä. Mikäli koiraa on tarkoitus pitää rotumääritelmänsä mukaisessa näyttelykunnossa, sen hoitaminen vaatii säännöllisen pesun ja päivittäistä harjaamista. Turkin näyttelykuntoon laittaminen voi kestää jopa neljä tuntia. Kodinhoidon kannalta shih tzu on eräs ihanteellisimpia koirarotuja, koska sen karvanlähtö on lähes olematonta.


title: Shih tzu

text: Yleinen myytti on, että shih tzu on melko haastava opettaa sisäsiistiksi. Useiden kasvattajien käytännön kokemusten mukaan tämä ei kuitenkaan pidä paikkaansa. Koira on viisas ja oppivainen, mutta kouluttamiseen vaaditaan aikaa ja kärsivällisyyttä. Shih tzun omistajan tulee olla määrätietoinen, tiukka ja perehtynyt rotuun. Pilalle hemmoteltu shih tzu on omistajansa painajainen.


title: Kissan leukemiavirus

text: Kissan leukemiavirus (lyh. FeLV) on kissoilla esiintyvä retroviruksiin kuuluva gammaretrovirus, joka aiheuttaa kissan leukoosia. Virus erittyy tartunnan saaneen kissan sylkeen, ulosteisiin, virtsaan ja maitoon, joista virus voi levitä kissasta toiseen. Yleisin tartuntareitti on kuitenkin syljen välityksellä esimerkiksi pureman yhteydessä. Oireet sairastuneilla kissoilla ovat hyvin vaihtelevia, ja tauti on hengenvaarallinen etenkin immuunipuolustukseltaan heikoilla kissoilla.


title: Kissan leukemiavirus

text: Tautia vastaan on olemassa rokote, ja virustartunta voidaan todeta verinäytteestä.


title: Pirkanmaan Sanomat

text: Pirkanmaan Sanomat on pirkanmaalainen ilmaisjakelulehti. Se on tabloid-kokoinen.


title: Pirkanmaan Sanomat

text: Jakelualueena on Tampere, Hämeenkyrö, Kangasala, Kuhmalahti, Kuru, Lempäälä, Luopioinen, Mouhijärvi, Orivesi, Punkalaidun, Vammala, Viljakkala, Kangasala, Äetsä, Toijala, Viiala, Kylmäkoski, Valkeakoski, Urjala, Pirkkala, Pälkäne, Nokia ja Ylöjärvi.


title: Tyrone Power

text: Tyrone Edmund Power, Jr. (5. toukokuuta 1914 – 15. marraskuuta 1958) oli yhdysvaltalainen näyttelijä ja seksisymboli. Hän näytteli lukuisissa elokuvissa 30-, 40- ja 50-luvuilla. Hän esiintyi komean ulkonäkönsä vuoksi yleensä romanttisissa rakastajarooleissa.


title: Tyrone Power

text: Power syntyi Cincinnatin kaupungissa Ohiossa. Hänen isänsä oli mykän elokuvan näyttelijä (myös nimeltään Tyrone Power), joka kuoli 1931. Power oli elämänsä aikana kolme kertaa naimisissa ja hänellä oli avioliitoista kolme lasta (joista yksi adoptoitu). Hänen tyttärensä Romina Power on laulaja ja näyttelijä. Sen lisäksi hänellä oli romanssit Judy Garlandin ja Lana Turnerin kanssa. Power kuoli sydänkohtaukseen Madridissa kuvatessa elokuvaa "Salomon ja Saban kuningatar".


title: Pratunam

text: Pratunam () on kortteli Ratchathewin kaupunginosassa Bangkokissa Thaimaassa, jonne ovat keskittyneet kaupungin suurimmat vaatemarkkinat. Pratunam tarkoittaa kanavan sulkuporttia.


title: Pratunam

text: Pratunamin markkinat ovat auki ympäri vuorokauden. Ne sijaitsevat Ratchaprarop ja Petchaburi -katujen risteyksessä. Markkinat ovat laajentuneet aikojen kuluessa ympäröiville kaduille. Pratunam on kaupungin edullisimpia ostospaikkoja. Vaatteiden lisäksi myytävänä on laukkuja, reppuja, kelloja ja käsityötuotteita. Alueella asuu paljon intialaisia ja pakistanilaisia, jotka ovat perinteisesti toimineet räätäleinä ja vaatekauppiaina.


title: Pratunam

text: Petchaburi-kadulla sijaitsee Bangkokin suurin tietokonekauppakeskus Panthip Plaza. Thaimaan korkein rakennus Baiyoke Tower II (88 kerrosta, 304 m), jossa toimii hotelli Baiyoke Sky, on sekin Pratunamissa. Muita hotelleja alueella ovat Indra Regent, Baiyoke Suite Hotel ja Amari Watergate. Lähimmälle ilmajunarata-asemalle (Chit Lom) on matkaa melkein kilometri.


title: Portimojärvi (Ranua)

text: Portimojärvi on Simojoen vesistöalueeseen kuuluva järvi Ranuan kunnassa Lapin maakunnassa. Järvi sijaitsee noin 25 kilometriä pohjoiseen keskustaajamasta ja noin 60 kilometriä etelään Rovaniemeltä kantatien 78 varrella. Simojoki laskee järven läpi. Portimon kylä sijaitsee järven rannalla.


title: Portimojärvi (Ranua)

text: Järvi on matala ja pahoin rehevöittynyt, ja sen vesi on humuspitoista ja lievästi hapanta. Järvessä on voimakas särkikanta, ja sen osuus kokonaiskalansaaliista oli noin 50%. Järvessä, sen yläpuolisessa Simojoessa sekä Simojärvessä ei esiinny lohta.


title: Portimojärvi (Ranua)

text: Järven kunnostamisen toteuttavat Lapin ympäristökeskus sekä Ranuan kunta. Kunnostustyön kustannuksista 70% maksaa Euroopan aluekehitysrahasto, loput maksaa Ranuan kunta. Kunnostustoimien tavoitteena on vesi- ja virkistyskäyttöalueiden sekä maisemakuvan parantaminen. Töiden yhteydessä vesikasvustoa niitetään ja järven vedenpintaa nostetaan pohjapatojen avulla noin puoli metriä.


title: Rantasipi (hotelliketju)

text: Rantasipi oli suomalainen vuonna 1965 perustettu hotelliketju, joka viime vuosinaan kuului suomalaiseen Restel-konserniin. Vuoden 2017 alussa Rantasipi-hotellit siirrettiin Restelin Cumulus-ketjuun niin, että Rantasipin kylpylähotellien ketjunimeksi tuli "Cumulus Resorts" ja Cumulus-ketjun kaupunkihotellien nimeksi "Cumulus City". Itse hotellien nimet eivät muuttuneet.


title: Rantasipi (hotelliketju)

text: Kesäkuussa 2017 ruotsalainen Scandic ilmoitti ostavansa Restelin koko hotelliliiketoiminnan, minkä seurauksena Cumulus-nimiset hotellit muuttuvat Scandiceiksi.


title: Rantasipi (hotelliketju)

text: Rantasipi perustettiin Rantaloma Oy -nimisenä vuonna 1965. Yhtiön suurimpina osakkaina olivat Viitasaaren kunta, Oy Esso Ab, Paulig, Finnlines, Suomen Höyrylaiva Oy ja Aero Oy. Yhtiön tarkoituksena oli kehittää Keski-Suomen läänin matkailuelinkeinoa valtion tuella. Vuonna 1973 Rantaloman osakkaina olivat myös ketjuun kuuluvien hotellien sijaintikunnat Pori, Jyväskylä, Joutsa, Hyvinkää, Nilsiä, Saarijärvi, Sysmä ja Vaasa.


title: Rantasipi (hotelliketju)

text: Ensimmäinen lomakylä-hotelli-ravintola valmistui Viitasaaren Ruuponsaareen vuonna 1967, ja yhtiön pääkonttori muutti Jyväskylään. Seuraavana vuonna valmistuivat Summassaaren lomakylä Saarijärvelle ja Joutsenlammen lomakylä Joutsaan. Vuonna 1969 avattiin Laajavuoren hotelli Jyväskylään.


title: Rantasipi (hotelliketju)

text: Vuonna 1971 Rantaloma osti Viitasaarelta Motorest Oy:n hotelli-ravintola Pihkurin ja laajeni Keski-Suomen läänin ulkopuolelle rakennuttamalla Vaasan Vaskiluotoon Rantasipi-hotellin. Saman vuoden lopussa Rantaloma osti Lomasavo Oy:n osake-enemmistön ja sai omistukseensa Nilsiän Tahkovuoren loma- ja kongressihotellin. Vuonna 1974 avattiin Hyvinkään Rantasipi-hotelli sekä Porissa sijaitseva Rantasipi Yyteri.


title: Rantasipi (hotelliketju)

text: Vuonna 1977 Rantaloma Oy osti Matkaravinto Oy:n ja sai sen mukana 14 hotellia, seitsemän anniskeluravintolaa ja 19 kahvila-ravintolaa. Rantalomasta tuli näin Suomen toiseksi suurin hotelliketju SOK:n ja sen tytäryhtiöiden jälkeen. Ketjun toimitusjohtajana oli alkukaudella 1965–1980 Juhani Kivelä.


title: Rantasipi (hotelliketju)

text: Useiden vuosien ajan Rantasipi-ketju tunnettiin suosittuna korpihotelliketjuna, jonka pääasiakasryhmät olivat loma- ja kokousasiakkaat. Etelänmatkojen yleistyessä 1980-luvulla korpihotellit joutuivat kovaan kilpailuun asiakkaista.


title: Rantasipi (hotelliketju)

text: 1980-luvun alkupuolella Kansallis-Osake-Pankin omistukseen ajautuneen Rantasipi-ketjun ostamisesta kilpailivat Rivoli-ravintolaketjun omistaja Ragni Rissanen ja Rantasipin hallituksen puheenjohtaksi Teollistamisrahastosta tullut Kari Österlund, joista jälkimmäinen sai ketjun omistukseensa Suomen siihen asti suurimmassa MBO-yrityskaupassa.


title: Rantasipi (hotelliketju)

text: Vuonna 1993 Rantasipi-ketju myytiin Restelin tytäryhtiöksi nimeltä Rantasipi Oy. Rantaloma Oy muutti nimensä Rasi Hotellikiinteistöt Oy:ksi.


title: Rantasipi (hotelliketju)

text: Restelin omistuksessa Rantasipi-ketju pyrki monipuolistumaan laajentumalla vähitellen myös kaupunki- ja kylpylähotelleihin Rantasipi-ketjuun liitettiin muun muassa hotelli Aulanko Hämeenlinnassa. Osa alkuperäisistä Rantasipi-korpihotelleista myytiin ja osa on lopettanut toimintansa kokonaan. Rantasipi Joutsenlampi Joutsassa sekä Rantasipi Forssa sulkivat ovensa 1. toukokuuta 2013.


title: Rantasipi (hotelliketju)

text:
Rantasipi-ketjuun kuuluivat vuoden 2017 alussa nämä hotellit:
Resort-hotellit:


title: Rantasipi (hotelliketju)

text: Cumulus City -ketju:


title: Kun aika rientää

text: Kun aika rientää 16 suosikkia vuosien varrelta (AABCD 111 / AABMK 111) on Rauli Somerjoen kokoelma-albumi vuodelta 1993. Levy sisältää Rauli Somerjoen kahdeksankymmentäluvun iskelmähittejä.


title: Antiikintutkimus

text: Antiikintutkimus on tieteidenvälinen tutkimusala, jonka kohteena ovat antiikin historia ja kulttuuri niiden kaikissa ilmenemismuodoissa. Antiikilla tarkoitetaan tässä yhteydessä yleensä niin sanottua klassista antiikkia eli antiikin Kreikkaa ja Roomaa sekä näiden kulttuurien vaikutuspiiriin joutuneita alueita keskiajan kynnykselle asti.


title: Antiikintutkimus

text: Antiikintutkimuksen monista haaroista kaksi keskeisintä ovat:


title: Antiikintutkimus

text: Klassillinen filologia ja klassillinen arkeologia voidaan puolestaan jakaa erilaisiin alatieteisiin, jotka toisinaan kuuluvat jollakin tapaa sekä filologiaan että arkeologiaan; esimerkiksi papyrologian ja epigrafiikan tutkimuskohteet eivät ole ainoastaan tekstejä, joiden sisältöä voidaan tutkia, vaan myös esineitä, joiden ulkonaisia ominaisuuksia voidaan tutkia.


title: Antiikintutkimus

text: Klassillisen filologian ja klassillisen arkeologian saavuttamille tuloksille rakentuvat muut antiikkiin liittyvät tieteenalat, kuten yleinen antiikin historia, joka usein luetaan antiikintutkimuksen päähaaroihin klassillisen filologian ja klassillisen arkeologian ohella. Erikoistuneempia aloja ovat esimerkiksi antiikin sotahistoria, antiikin sosiaalihistoria, antiikin kirjallisuushistoria ja antiikin filosofian historia.


title: Antiikintutkimus

text: Suomessa muinaiskreikkaa ja erityisesti latinaa voi opiskella useassa yliopistossa. Klassillisen filologian oppiaineita voi opiskella pääaineena Helsingin ja Turun yliopistoissa; Helsingin yliopistossa oppiaineet ovat kreikan kieli ja kulttuuri sekä latinan kieli ja Rooman kirjallisuus, Turun yliopistossa vastaavat aineet ovat nimeltään kreikkalainen filologia ja latinalainen filologia. Latinan kieltä voi pääaineena opiskella lisäksi Jyväskylän yliopistossa. Latinan kieli ja antiikin traditio -nimistä oppiainetta voi opiskella sivuaineena Tampereen yliopistossa.


title: Antiikintutkimus

text: Klassillinen arkeologia on olemassa omana oppiaineenaan Helsingin, Oulun ja Turun yliopistoissa, joissa sitä voi opiskella sivuaineena. Helsingin yliopistossa aine voi olla myös pääaineena kandidaatintutkinnossa.


title: Antiikintutkimus

text: Antiikin historiaa ei ole erillisenä oppiaineena Suomessa missään, vaan se on sisällytetty muiden aineiden opetusohjelmiin.


title: Edward MacDowell

text: Edward Alexander MacDowell (18. joulukuuta 1860 New York – 23. tammikuuta 1908) oli yhdysvaltalainen säveltäjä ja pianisti, jonka tuotantoon kuuluu muun muassa sarjoja, sonaatteja ja konserttoja pianolle.


title: Edward MacDowell

text: MacDowell sai varhaisimman musiikinopetuksensa kolumbialaiselta Juan Buitragolta, perheen tuttavalta. Myöhemmin häntä opetti myös venezuelalainen pianisti Teresa Carreño. MacDowell siirtyi perheineen Pariisiin ja pääsi vuonna 1877 Pariisin konservatorioon. Hän opiskeli myös Frankfurtissa pianonsoittoa Carl Heymannin ja sävellystä Joachim Raffin johdolla.


title: Edward MacDowell

text: MacDowell meni vuonna 1884 naimisiin pianonsoitonoppilaansa Marian Griswold Nevinsin kanssa. Pariskunta palasi vuonna 1888 Yhdysvaltoihin. He asuivat Bostonissa vuoteen 1896, jolloin MacDowellista tuli musiikin professori Columbian yliopistossa. Hän toimi virassa vuoteen 1904.


title: Edward MacDowell

text: Omien sävellystensä lisäksi MacDowell julkaisi useita pianotranskriptioita pääasiassa 1700-luvun kosketinsoitinteoksista. Hän julkaisi vuosina 1896–1898 sävellyksiään myös pseudonyymillä Edgar Thorn.


title: Edward MacDowell

text: MacDowell oli vuodesta 1904 lähtien The American Academy of Arts and Lettersin jäsen. Kun hän kuoli New Yorkissa 1908, hänet haudattiin MacDowell Colonyyn, jonka hänen vaimonsa Marian oli perustanut 1907. MacDowell oli jäänyt vuonna 1904 ajoneuvon alle ja kärsi viimeisinä elinvuosinaan neurologisista häiriöistä. Hänen kuolemaansa pidetään useimmiten jonkinlaisen aivosairauden aiheuttamana.


title: Kokkola (lehti)

text: Kokkola on Kokkolassa kerran viikossa keskiviikkoisin ilmestyvä ilmaisjakelulehti. Lehteä julkaisee Keski-Pohjanmaan Kirjapaino Oyj. Lehti jaetaan keskiviikkoisin seuraavien kuntien talouksiin: Kokkola, Kaustinen ja Kruunupyy. Lehti jaetaan lisäksi kokkolalaisiin yrityksiin. Lehden voi lukea ilmaiseksi näköislehtenä sen kotisivuilta.


title: Kokkola (lehti)

text: Lehden päätoimittajana toimii Outi Airola. Kokkola-lehden painosmäärä lehden ilmoituksen mukaan on 31 000 kpl. Lehden toimitus sijaitsee Kokkolassa. Lehti painetaan samaan konserniin kuuluvan, Art-Print Oy:n rotaatiopainossa Kokkolassa.


title: Kokkola (lehti)

text: Lehti valittiin vuoden 2007 kaupunkilehdeksi. Kilpailun järjestää Kaupunkilehtien liitto.


title: Mehmet Murat İldan

text: Mehmet Murat İldan (s. 16. toukokuuta 1965, Elazig, Turkki) on turkkilainen kirjailija ja näytelmäkirjailija. Hän on saanut taloustieteilijän koulutuksen Essexin yliopistossa asuessaan yhdeksän vuotta Englannissa. Hän on jäsenenä Istanbulin näytelmäkirjailijaliitossa , Ankarassa päämajaansa pitävässä Turkin kirjailijaliitossa ja istanbulilaisessa tietokirjailijaliitossa .


title: Mehmet Murat İldan

text: Turkkilainen kirjallisuuden kääntäjä Yurdanur Salman on kääntänyt kuusi hänen näytelmäänsä englanniksi. Näytelmästä "Eyes of Magic" on julkaistu katkelmia "Absinthe - New European Writing" -kulttuuriaikakauslehdessä


title: Klassillinen filologia

text: Klassillinen filologia (myös klassinen filologia) on tieteenala, joka tutkii Euroopan klassisia kieliä eli latinaa ja muinaiskreikkaa sekä näillä kielillä kirjoitettua kirjallisuutta. Se on filologinen tiede ja antiikintutkimuksen haaroista vanhin ja perinteikkäin.


title: Klassillinen filologia

text: Klassillinen filologia voidaan jakaa kahteen osaan:


title: Klassillinen filologia

text: Ajallisesti klassillinen filologia kattaa näillä kielillä kirjoitetut lähteet 700-luvulta eaa. (Homeros, Hesiodos) keskiajan alkuun asti. Klassillinen filologia on perinteisesti keskittynyt käsikirjoitustradition kautta säilyneisiin teksteihin, mutta usein siihen lasketaan myös omiksi tieteiksi kehittyneet epigrafiikka ja papyrologia, jotka tutkivat piirtokirjoituksia ja papyruksia.


title: Klassillinen filologia

text: Suomessa klassillisen filologian professuureja on ainoastaan Helsingin yliopistossa (Kreikan kieli ja kirjallisuus sekä, erikseen, Latinan kieli ja Rooman kirjallisuus) ja Turun yliopistossa (antiikin kielet ja kulttuuri).


title: Kaikki laulut (kokoelma)

text: Kaikki laulut (LXCD 616) on Rauli Somerjoen kuuden CD-levyn kokoelma-albumi vuodelta 1997. Levy sisältää nimensä mukaisesti koko Somerjoen tuotannon aina 70-luvun underground-kappaleista 80-luvun viimeisiin singleihin. Kokoelmalla on myös muutama ennen julkaisematon kappale.


title: Kaikki laulut (kokoelma)

text:
A. Pilvet : Laa / Mun sormuksein / Sulamit / Johnny B. Goode / Laki epäsiveellisten julkaisujen levittämisen ehkäisemisestä / Viaton / Ne tieteet jotka käsittelevät yleisiä tosiseikkoja / Edistyksen voima / Liput liehuivat / Vihreä valta / Takaisin Pekingiin / Rock on rajaton riemu / Kasvoton kuolema ja Sirhan Sirhan / Vihaava rakkaus / Poroporvarin kohtalo / Mielitauti-rock / Jatkosota-rock / Palpan Killi / Levanterin laulu / Äijän parta parmahilla / Pilkkalaulu Vimparin erottajista / Outo johtomies / Svengiä kirjastossa / Yhdyskuntasuunnittelua / E, E, E -liike / Kuluttajain liike / Vesioikeus-rock / Hymyile Miss Universum / Around and around / Pilvet karkaa, niin minäkin
B. Valot : Valot / Yö sun kanssas / Iso lemmen pala / Rokaten ja rollaten / Tällainen hupsu / Enkelinkasvot / Pikku neitsyt / Oi, kuu / Punkkua / Moikataan kun tavataan / Johnny B. Goode / Piittaamaton rakkaus / Memphis Tennessee / Haaveisiin vaipunut / Teema vuodelta 1973 / Bensaa suonissa / Moottoreiden sinfonia / Laulu Suomesta / Laulu suomalaisesta maalaiskunnasta / Laulu vankiloista / Tehkää jotakin / Sydämessäni / Nuori rakkaus / Mikset nuku sisko pieni / Goodbye Miss rock'n'roll / Ja rokki soi / You can't catch me / Fiilaten ja höyläten
C. Kuu : Paratiisi / Surrender: Antaudu, rakkain! / Oi, kuu / Mä jäin kii / Eeva ja Zeus / Luut kasaan, Beethoven! / Sydämessäni / Näin käy rock & roll / Enin mä voin antaa / Teinienkeli / Siivet selässä / Toivon / Koetetaan uudestaan / Yöaika on työaika / Hei pieni, joko mennään / Suukko vain / Sydän lämpöä täys / Öitten neidot / Minä huijasin / Jykevää on rakkaus / Feel love / Lucille / (Mari naapurin) hänen viimeisin / Aamuöiseen sateeseen / Ei hyvän näköinen / Et väittää voi / Lollipop mama / Saanhan viimeisen tanssin
D. Metsä : Hoffmanns Söhne / Affe und Gorilla / Nyt kaikki rokkaamaan / Ihminen menee kuuhun / Kaaleppi Aaltonen / Niemisen pojat ja naapurin äijä / Kaupungin ja maaseudun lapset / Ahoi! kaikki / Apina ja gorilla / Allas rock / Anderssons pojkar / Tynnörilintu / Iloisen tontun tarina / Svengiä aatonaattona / Rakkauskävelyllä / Sateinen joulukuu / Den gröna makten / Flaggorna fladdrade i gentlemännens WC / Ruma rakastaja / Kumppani armain / Äiti itki usein iltaisin / Kun riisun sun puseron / Kuin golfpallo kierrän reikää / Pikku-Arja / Kaita polku / Rakkauden myrkky kaikki surut tappaa / Tammerkoski / Sininen metsä / Yksinäinen mies / Rakkauden kiertokulku / Vene / Lights
E. Maa : Ikkunaprinsessa / Kuihtuu kesäinen maa / Rakas lurjus / Turhaan päivät, turhaan yöt / Paras haihtua vaan / Muista hyviä aikoja / Kuin runotar hän kulkee / Omista minut / Mä haluan sun / Ensimmäisenä iltana / Kukkolaulu / Saanhan viimeisen tanssin / Illan harmain varjo / Kastehelmi ja lumikukka / Itämaista rakkautta / Sävel rakkauden / Arpiset haavat / Minne häipyivät silmät tummat / Bussi Somerolle / Kotikuusi / Alla kuusipuun / Tähdenlento / Et sinä tule / Mustalaisviulu / Painu pois / Kun ei niin ei
F. Tähdet : Yön hiljaisuudessa / Nukkuja kaunein / Moody river / Mä aion istuu vain / Yölinjalla / Tähdet, tähdet / Yksi vain ei tuu / Salainen rakkaus / Pellavapää / Sua rakastan silti / Liikaa viinaa / Kun aika rientää / Laivat / Illan varjoon himmeään (Kaipuuni tango) / Kaikki hyvin, mama / Suon kulkija / Mä aion vielä päteä / Hämärän prinsessa / Lähdön hetkellä / Pinoccio / Tosi rakkaus / Eikö juu / Melkein halvaannuin / Ilta-aurinko / Tahdon / Kaunis maailma / I wanna go home


title: The Shadowthrone

text: The Shadowthrone on norjalaisen black metal -yhtye Satyriconin toinen albumi.


title: Lionel Crabb

text: Lionel Kenneth Philip Crabb, lempinimeltään Buster, (s. 28. tammikuuta 1909, oletetaan kuolleen 19. huhtikuuta 1956) oli Britannian kuninkaallisen laivaston sukeltaja. Hän oli eräs maailman ensimmäisistä suojasukeltajista eli vedenalaista vartiointia satamissa harjoittavista kevytsukeltajista. Crabb saavutti mainetta sukeltajana toisessa maailmansodassa. Hän katosi vakoilutehtävässä vuonna 1956 Portsmouthin satamassa vierailulla olleen neuvostoliittolaisen risteilijän lähettyvillä. Hänen arvellaan joutuneen surmatuksi. Peittely-yrityksistä huolimatta tapaus paljastui julkisuudelle ja aiheutti Britanniassa poliittisen skandaalin.


title: Lionel Crabb

text: Crabb syntyi köyhään lontoolaisperheeseen 1909. Hänen isänsä kaaduttua ensimmäisessä maailmansodassa Lionel muutti setänsä Frank Jarvisin luo. Lionel kävi koulunsa Brightonissa, kunnes 16-vuotiaana pestautui palvelukseen "HMS Conwaylle".


title: Lionel Crabb

text: Crabb kuului toisen maailmansodan aikana muun muassa Gibraltarissa ja Italiassa toimineeseen kuninkaallisen laivaston miina- ja pommiyksikköön. Hänen varusteensa olivat aluksi improvisoituja: sukelluspukuna oli tavallinen suojahaalari, hengityslaitteena sukellusveneiden pelastuslaitteeksi tarkoitettu hapenkierrätin ja räpylöiden sijasta hansikkaat, joiden sormien väliin oli ommeltu yhdyskankaat. Tällä varustuksella hän työskenteli useita kertoja, kunnes lopulta saatuaan näyttöä onnistumisesta - irrotettuaan ja tehtyään vaarattomaksi erään säiliölaivan kölistä aiemmin tuntematonta tyyppiä olevan italialaisen miinan - hän sai sotasaaliskalustosta peräisin olleet italialaiset varusteet. Tätä pukumallia, kaulaan asti ulottuvaa, erillisellä päähineosalla ja irtokäsineillä varustettu rullaliitospukua hän suosi myöhemminkin.


title: Lionel Crabb

text: Hänet palkittiin Yrjön mitalilla italialaisten rynnäkkösukeltajien brittialuksiin kiinnittämien miinojen irrottamisesta: Gamma-ryhmän Gibraltarissa ja pienoissukellusvenemiesten Maltalla. Myöhemmin hän sai OBE:n ritarinarvon miinanraivauksesta Livornossa. Lisäksi hän yleni vapaaehtoisreservi RNVR:n upseerille (suomalaisittain varusmiesreserviupseerille) hyvin harvinaiseen komentajan arvoon.


title: Lionel Crabb

text: Crabb oli omaleimainen persoonallisuus: hänen väitetään pitäneen mielellään sukelluspukua tavallisten vaatteiden alla. Palveluksessa ollessaan Crabb käytti aina niin sanottua ykkösunivormua, jonka arvomerkkeihin sisältyi kultainen sukeltajankypärä hänen erikoisalansa tunnuksena. Hän kantoi aina mukanaan ebenpuista keppiä, jonka hopeisessa nupissa oli näyttävä hämähäkkikaiverrus. Crabb oli erakkoluonne ja asui maissa ollessaan rantaan sijoitetussa asuntovaunussa.


title: Lionel Crabb

text: Crabb katosi Portsmouthin satamassa 19. huhtikuuta 1956 ollessaan vakoilemassa satamaan ankkuroitua Neuvostoliiton laivaston risteilijä Ordžonikidzea. Vakoilutehtävään Crabbin pestasi MI6, joka toimi laivaston tiedustelupalvelun laskuun. Saattue oli tuonut Nikita Hruštšovin ja muita neuvostojohtajia neuvottelemaan pääministeri Anthony Edenin kanssa.


title: Lionel Crabb

text: Crabbin vakoilutehtävä paljastui vasta vuonna 2006 tehtävää koskevan raportin tultua julkisiksi. Raportista selviää, että kun Crabb ei palannut sukellukseltaan brittitiedustelu ei neuvostoliittolaisille paljastumisen pelossa toimeenpannut minkäänlaisia etsintöjä hänen löytämisekseen, vaan vetäytyi nopeasti alueelta.


title: Lionel Crabb

text:
Sukeltajien käyttö vierailevien vierasmaalaisten alusten vakoiluun ei ollut poikkeuksellista. Edellisenä vuonna brittien sukeltajaryhmä oli menestyksellisesti vakoillut Portsmouthissa vieraillutta risteilijä Sverdlovia, ja neuvostoliittolaiset puolestaan Leningradin satamassa vierailleita brittialuksia.
Katoamisen jälkeen 4. toukokuuta neuvostoliittolainen lähetystövirkailija väitti että risteilijän lähellä olisi nähty sukeltaja, joka käväisi pinnalla. Myöhemmin neuvostoliittolaiset eivät kuitenkaan vahvistaneet tietoa.


title: Lionel Crabb

text: Lausunnon johdosta laivaston amiraliteetti antoi julkisuuteen harhaanjohtavan tiedon, jonka mukaan Crabb olisi menehtynyt koesukeltajan tehtävässä Portsmouthin lähellä Stokes Bayssa. Todisteet Crabbin hotelliyöpymisestä Portsmouthissa 18 - 19. huhtikuuta hävitettiin.


title: Lionel Crabb

text: Rannikolta löytyi useita kuukausia myöhemmin miehen päätön ja kädetön ruumis päällään italialaisvalmisteinen sukelluspuku. Ruumiin tunnisti Crabbiksi hänen sukeltajatoverinsa Sydney Knowles. Kuolinsyyntutkija vahvisti ruumiin olevan Crabb. Myöhemmin, vuonna 2006 Knowles ilmoitti ettei hän usko tunnistamansa ruumiin olleen Crabb. Ruumiilta muun muassa puuttui Crabbin saama arpi jalasta. Knowles kertoi, että häntä pyydettiin tunnistamaan ruumis Crabbiksi koska se oli "maan parhaaksi". Itse hän arveli Crabbin suunnitelleen loikkausta Neuvostoliiton puolelle, ja tulleen sen vuoksi brittien surmaamaksi. Samana vuonna julkiseksi tullut asiakirja paljasti kuolinsyyntutkijaa informoidun vakoilutehtävästä. Kuolinsyyntutkija oli luvannut ettei laivastoa tai tiedustelupalveluja haasteta vastaamaan.


title: Lionel Crabb

text: Crabbin katoamista koskevat asiakirjat ovat salaisia vuoteen 2057 asti.


title: Lionel Crabb

text: Katoamisestaan lähtien Crabbin kohtalosta on liikkunut runsaasti eri luonteisia huhuja. Kaikkien näiden väitteiden todenperäisyys on varmistamatta.


title: Lionel Crabb

text: Lionel Crabbia on esitetty Ian Flemingin luoman James Bond -hahmon alkuperäiseksi esikuvaksi.


title: Scar Symmetry

text: Scar Symmetry on ruotsalainen melodista death metalia soittava yhtye.


title: Scar Symmetry

text: Yhtye perustettiin huhtikuussa 2004, ja nauhoitti ensimmäisen demonsa "Seeds of Rebellion" saman kuukauden aikana. Demo auttoi heitä saamaan levytyssopimuksen Cold Recordsin kanssa. Heinäkuussa 2005 yhtye nauhoitti ensimmäisen albuminsa "Symmetric in Designin" Black Lounge -studiossa. Heinäkuussa 2006 bändi sopi uuden levytyssopimuksen Nuclear Blastin kanssa. Kahdeksan kuukautta ensimmäisen levyn julkaisun jälkeen, yhtye julkaisi huhtikuussa 2006 uuden albumin "Pitch Black Progress". Seuraava albumi Holographic Universe julkaistiin vuonna 2008 ja samana vuonna vokalisti Christian Älvestam erotettiin johtuen tämän monista erimielisyyksistä muiden bändin jäsenten kanssa erityisesti keikkailuun liittyen. Hänet korvasi kaksi vokalistia, Robert Karlsson (murinaosuudet ja taustalaulu) sekä Lars Palmquist (puhdas laulu). Yhtye julkaisi albumit "Dark Matter Dimensions" vuonna 2009 ja "The Unseen Empire" vuonna 2011. Eräs yhtyeen perustajajäsenistä, kitaristi Jonas Klellgren, erosi yhtyeestä vuonna 2013. Vuonna 2014 bändi julkaisi levyn joka on ensimmäinen osa scifi-teemaista konseptialbumitrilogiaa. Se käsittelee transhumanismia ja teknologista singulariteettia, johon trilogian nimi viittaa. Levy on bändin ensimmäinen jossa myös kitaristi Per Nilsson laulaa. Vuonna 2015 basisti Kenneth Seil erosi bändistä. Syyskuussa 2016 yhtye ilmoitti aiemmin väliaikaisina korvaajina toimineiden Benjamin Ellisin ja Andreas Holman pysyvästä liittymisestä bändiin.


title: Scar Symmetry

text: "The Singularity" -trilogian toinen osa, "Xenotaph", on suunniteltu julkaistavaksi vuonna 2019.Entiset jäsenet


title: Klassillinen arkeologia

text: Klassillinen arkeologia (myös klassinen arkeologia) on arkeologian haara, joka on erikoistunut tutkimaan klassisen antiikin eli Kreikan ja Rooman ja näiden kulttuurien vaikutuspiiriin joutuneiden alueiden muinaisjäännöksiä. Se on klassillisen filologian ohella yksi antiikintutkimuksen päähaaroista.


title: Klassillinen arkeologia

text: Klassillista arkeologiaa voi Suomessa opiskella Turun yliopistossa. Toinen tärkeä kotimainen toimija on Suomen klassillisen arkeologian seura, joka julkaisee neljä kertaa vuodessa ilmestyvää jäsenlehteä "Fossaa". Seuran tarkoituksena on edistää klassillisen arkeologian tutkimusta ja tuntemusta Suomessa.


title: Klassillinen arkeologia

text: Tunnettuja esimerkkejä suomalaisten klassillisten arkeologien työstä ovat kaivaukset Pompejissa, Crustumeriumissa, Arakhamitaissa, Thesprotiassa ja Aaroninvuorella Petrassa.


title: Klassillinen arkeologia

text: Suomalaista klassillista arkeologiaa:


title: Olympiaterminaali

text: Olympiaterminaali () on Helsingin Eteläsatamassa sijaitseva sataman osa, joka rakennettiin Helsingin olympialaisia varten 1952. Nykyisin sieltä on säännöllinen yhteys Tukholmaan ja se toimii Silja Linen Helsingin terminaalina. Yli 1 500 000 matkustajaa kulkee vuosittain Olympiaterminaalin kautta. Lisäksi terminaalissa palvelee rahanvaihtopiste, pankkiautomaatti ja kahvila-ravintola. Terminaalin on suunnittellut arkkitehtitoimisto Hytönen-Luukkonen. Terminaaliin kuuluu kaksi lauttapaikkaa ja ajoluiskat.


title: Olympiaterminaali

text: Helsingin Meriasema, sittemmin Olympiaterminaali, avattiin 16. heinäkuuta 1952 juuri ennen olympiakisoja. Rakennuksen suunnittelivat arkkitehdit Aarne Hytönen ja Risto-Veikko Luukkonen. Ensimmäisenä laivana uutta matkustajapaviljonkia käytti sen avajaispäivänä Tukholmasta tullut S/S Bore I. Se oli myös ensimmäinen laiturista lähtenyt laiva, kun se lähti paluumatkalle illalla kello 19. Seuraavana päivänä saapui S/S Brynhild ja sitä seuraavana päivänä S/S Aallotar. Olympialaituria ryhtyivät aluksi käyttämään Tukholman linjan laivat.


title: Olympiaterminaali

text: Kun Olympiaterminaali valmistui vuonna 1952, sieltä kulki yli 90 000 matkustajaa vuosittain, mutta kuitenkin vain kesä- ja syyssesonkeina. Ympärivuotisen liikennöinnin Silja Line aloitti Olympiaterminaalista Tukholmaan vuonna 1972 ja säännöllisen reittiliikenteen Tallinnaan vuonna 1995. Terminaali ja sen lauttapaikat uusittiin vuosina 1989–1990 isompia aluksia varten.


title: Symmetric in Design

text: Symmetric in Design on Scar Symmetry -yhtyeen vuonna 2005 julkaistu albumi.


title: Joensuun Popmuusikot

text: Joensuun Popmuusikot ry on joensuulainen rockmusiikkiväen järjestö. Se perustettiin 1971 tukemaan paikallista musiikkielämää, parantamaan musiikinharrastajien harjoittelumahdollisuuksia ja tuomaan kaupunkiin livemusiikkia.


title: Joensuun Popmuusikot

text: Yhdistys jakaa apurahoja paikallisille yhtyeille ja järjestää matkoja suomalaisille festivaaleille ja yksittäisille keikoille.


title: Joensuun Popmuusikot

text: Popmuusikot ry:n heinäkuussa järjestämä Ilosaarirock on yksi Suomen suurimmista rockfestivaaleista ja yksi yhdistyksen toiminnan kulmakivi. Yhdistys järjestää myös Rokumentti Rock Film Festival -elokuvafestivaalia marraskuussa. Sillä on toimintaa kulttuurikeskus Karjalantalossa ja Ravintola Kerubissa. Yhdistys järjestää klubeja, konsertteja, konserttimatkoja ja bändivaihtoa sekä koulutusta kotimaisten ja kansainvälisten tekijöiden kanssa. Lisäksi yhdistyksen rahasto jakaa apurahoja kolmesti vuodessa paikallisille bändeille ja musiikkitoimijoille.


title: Joensuun Popmuusikot

text: Joensuun Popmuusikoiden perustama Joensuun Töminä osakeyhtiö päätti huhtikuussa 2010 vuokrata Karjalaisen Kulttuurin Edistämissäätiöltä Ilosaaressa sijaitsevan Karjalantalon. Uusi yhtiö aloittaa vuoden 2011 alussa koko talon laajuisen rytmimusiikin keskuksen, Kulttuurikeskus Karjalantalon toiminnan. Keskus sisältää Pohjois-Karjalan ammattikorkeakoulun pop-jazz- ja kansanmusiikin opetuksen ja popmuusikoiden klubi- ja ravintolatoiminnan.


title: Joensuun Popmuusikot

text: Aiemmin Popmuusikot suunnitteli keskuksen rakentamista Joensuun taidemuseon kortteliin.


title: William Ramsay

text: Sir William Ramsay (2. lokakuuta 1852, Glasgow – 23. heinäkuuta 1916, High Wycombe, Buckinghamshire) oli skotlantilainen kemisti, joka löysi monia jalokaasuja. Hän sai Nobelin kemianpalkinnon vuonna 1904 työstään jalokaasujen parissa.


title: William Ramsay

text: Ramsay opiskeli Glasgow’n yliopistossa Thomas Anderssonin johdolla. Sen jälkeen hän siirtyi opiskelemaan Saksaan Tübingenin yliopistoon. William Ramsay palasi Anderssonin assistentiksi Strathclyden yliopistoon. Vuodesta 1879 vuoteen 1887 hän toimi kemian professorina Bristolin yliopistossa. Vuonna 1881 Ramsay meni naimisiin Margaret Buchananin kanssa.


title: William Ramsay

text: Vuonna 1887 hän siirtyi Alexander William Williamsonin tilalle University College Londoniin. Siellä hän teki kuuluisimmat työnsä. Vuosina 1885–1890 julkaisi useita merkittäviä typen oksideita käsitteleviä julkaisuja.


title: William Ramsay

text: Hän tutki yhdessä lordi Rayleighin kanssa jalokaasuja. Ensimmäisenä he löysivät aineen, jonka he nimesivät argoniksi. Myöhemmin seurasivat neon, krypton ja ksenon. Hän löysi myös ensimmäisenä heliumia maapallolta, käsiteltyään radioaktiivista cleveiitti mineraalia hapolla vuonna 1895. Vuonna 1910 Ramsay eristi radonin, yhdessä Robert Whytlaw-Grayn kanssa. Hän oli myös aktiivinen esperanton kannattaja.


title: Norrvalla FF

text: Norrvalla Fotbollsförening (Norrvalla FF) on vöyriläinen vuonna 1996 perustettu jalkapalloseura. Se syntyi Hellnäs BK:n, Maxmo SK:n, Oravais IF:n ja Vörå IF:n fuusiona.


title: Norrvalla FF

text: Seuran miesten edustusjoukkue on pelannut parhaimmillaan Suomen kolmanneksi korkeimmalla sarjatasolla Kakkosessa vuosina 2007–2009. Tunnettuja seuran entisiä pelaajia ovat Tomas Nygård ja Tim Sparv.


title: Jeanne-Claude Denat de Guillebon

text:
Jeanne-Claude Denat de Guillebon (13. kesäkuuta 1935 Casablanca, Ranskan Marokko – 18. marraskuuta 2009 New York, New York, Yhdysvallat), tunnettu myös nimellä Jeanne-Claude, oli ranskalainen taiteilija, joka oli avioliitossa bulgarialaissyntyisen taiteilijan Christo Javacheffin kanssa.
Jeanne-Clauden äiti Précilda oli vasta 17-vuotias mennessään salaa naimisiin majuri Lein Denatin kanssa. He erosivat pian Jeanne-Clauden syntymän jälkeen. Toisen maailmansodan aikana Jeanne-Clauden äiti meni Vapaan Ranskan armeijaan taistelemaan saksalaismiehittäjää vastaan. Palattuaan vuonna 1945 Précilda meni vuonna 1946 naimisiin kenraali Jacques de Guillebonin kanssa. Perhe asui vuosina 1945–1952 Pariisissa ja vuosina 1952–1957 Tunisiassa. Sen jälkeen perhe palasi Ranskaan.


title: Jeanne-Claude Denat de Guillebon

text: Jeanne-Claude tapasi bulgarialaissyntyisen taiteilijan Christo Javacheffin lokakuussa 1958 Christon ollessa maalaamassa Jeanne-Clauden äidin Precilda de Guillebonin muotokuvaa. Christo rakastui ensin Jeanne-Clauden sisarpuoleen Joyceen. Jeanne-Claude taas kihlautui Philippe Planchonin kanssa. Ennen häitä Jeanne-Claude tuli raskaaksi, ja lapsen todettiin olevan Christon. Jeanne-Claude meni naimisiin Planchon kanssa mutta jätti hänet häämatkan jälkeen. Christon ja Jeanne-Clauden poika Kiril syntyi 11. toukokuuta 1960. Jeanne-Claude ja Christo menivät naimisiin 28. marraskuuta 1962.


title: Jeanne-Claude Denat de Guillebon

text:
Helmikuussa 1964 Christo ja Jeanne-Claude menivät New York Cityyn. Käytyään välillä Euroopassa pariskunta palasi syyskuussa Yhdysvaltoihin. Oltuaan 17 vuotta vailla minkä maan kansalaisuutta Christo sai 1973 Yhdysvaltain kansalaisuuden.
Christon ja Jeanne-Clauden taide on paketoimista. He ovat paketoineet tavallisia rakennuksia, mutta myös saaria ja puita. Ehkä kuuluisin paketointi oli vuonna 1995 paketoitu Reichstag Berliinissä. Vuonna 1983 he paketoivat Miamin edustalla olevat saaret.


title: Alumiinifolio

text: Alumiinifolio on erittäin ohueksi valssattua alumiinia. Sitä kyetään valssaamaan viiden mikrometrin (millimetrin tuhannesosan) paksuiseksi, mutta täysin reiättömien folioiden tulee yleensä olla vähintään 12 mikrometrin paksuisia.


title: Alumiinifolio

text: Kotitalouksissa alumiinifoliota käytetään usein ruoanvalmistuksen apuna, koska se on palamatonta ja siihen on helppo kääriä erilaisia ruokia säilytystä tai vaikkapa uunissa kypsennystä varten. Alumiinifolion käyttö kotitalouksissa alkoi vuonna 1947 Reynolds Metals:n 'Reynolds Wrap':n tultua kauppoihin Yhdysvalloissa.Alumiinifoliosta valmistetaan kotitalouskäyttöön myös kertakäyttöisiä vuokia ja lämpökynttilöiden kuppeja.


title: Alumiinifolio

text: Alumiinifoliolla laminoituja papereita ja muoveja käytetään paljon pakkausteollisuudessa, sillä alumiinifolio antaa pakkauskääreelle nesteitä, bakteereita, kaasuja ja valoa läpäisemättömän "barriäärikerroksen". Alumiinikerroksen voi nähdä esimerkiksi monien mehutölkkien sisäpinnassa.


title: Alumiinifolio

text: Alumiinifoliolla päällystettyä paperia käytetään usein saunan lämpö- ja kosteuseristämiseen.


title: Sanna Ravi

text: Sanna Ravi (s. 5. kesäkuuta 1964 Hämeenlinna) on suomalainen kirjailija.


title: Sanna Ravi

text: Ravi on koulutukseltaan filosofian maisteri (suomen kieli), ja hän on työskennellyt toimittajana, teatterikriitikkona ja suomen kielen opettajana muun muassa Tesoman yläasteella Tampereella. Hän asuu Tampereella, missä hän toimii yliopistolla tieteellisen kirjoittamisen tuntiopettajana.


title: Sanna Ravi

text: Hänelle myönnettiin vuoden 2007 Runeberg-palkinto teoksesta "Ansari". Teos kuvaa sota-aikaa kotirintamamies Antero Kivekkään kautta. Ansarin arvosteluissa on runsaasti kiitelty Ravin kykyä kertoa yhteiskunnasta yksilön kautta, kerrontateknisesti ehjää kokonaisuutta sekä taitavaa henkilökuvausta.


title: Lohtaja (Kajaani)

text: Lohtaja on Kajaanin kaupunginosa. Se sijaitsee noin 4 kilometriä Kajaanin ydinkeskustasta länteen päin, valtatien 5 läheisyydessä. Alue rajoittuu vitostien toisella puolella olevaan Ketun kaupunginosaan ja pohjoisessa Sokajärventien toisella puolella olevaan Purolan kaupunginosaan.


title: Lohtaja (Kajaani)

text: Lohtajan kaupunginosan asukasmäärä on 1 440 henkilöä. Alueelta löytyvät muun muassa ABC-liikennemyymälä, kirjasto, päivittäistavarakauppoja, koirapuisto ja peruskoulu.


title: Lohtaja (Kajaani)

text: Liikunnallisia harrastuksia varten on tarjolla muun muassa lähiliikuntapuisto sekä vajaan 2 kilometrin pituinen valaistu kuntopolku. Myös kaupunkia kiertävä moottorikelkkaura kulkee Lohtajan alueella.


title: Lohtaja (Kajaani)

text: Kaikukatu kiertää koko kaupunginosan ympäri, tosin kadun nimi muuttuu lenkin kaakkoisosassa Menninkäisentieksi. Kadun sisäkehällä sijaitsee muun muassa opiskelija-asuntoja ja kaupungin vuokra-asuntoja, kun taas kadun ulkokehällä on enimmäkseen omakotitalo- ja rivitaloasutusta. Monet Lohtajan tiet ja kadut on nimetty satujen tai tarujen mukaan, kuten esimerkiksi Peikonpolku, Peukaloisenpolku, Tontunkuja ja Velhontie.


title: Pohjanmaa (saaristolaivasto)

text: Pohjanmaa () oli yksi Saaristolaivaston neljästä alustyypistä.


title: Pohjanmaa (saaristolaivasto)

text: Alustyypin mallialus rakennettiin Pommerissa, ja se sai nimekseen "Gamla" erotuksena myöhemmin valmistetuista aluksista. Se oli tammesta tehty 68 jalkaa pitkä ja 14 jalkaa leveä alus, jonka syväys oli 7 jalkaa. Aluksen aseistus koostui yhdestä kuusinaulaisesta kanuunasta ja kymmenestä kolminaulaisesta nikhaasta.


title: Pohjanmaa (saaristolaivasto)

text: Aluksella oli kaksi mastoa, joissa oli niin kutsutut latinalaispurjeet. Niiden lisäksi päämastossa raakapurje. Sillä oli 14 paria airoja, joilla se kykeni liikkumaan tyvenessä.


title: Pohjanmaa (saaristolaivasto)

text: Alustyypin aluksia rakennettiin kaikkiaan neljä kappaletta.


title: Lappeenrannan NMKY

text: Lappeenrannan NMKY (LrNMKY) on vuonna 1951 perustettu lappeenrantalainen koripalloseura. Seuran edustusjoukkue on voittanut Suomen mestaruuden vuosina 2005 ja 2006 ja pronssia vuonna 2008. Mestaruuksien lisäksi NMKY on voittanut Suomen cupin 2000-luvulla historialliset neljä kertaa peräkkäin. NMKY:n kotikenttänä toimii Lappeenrannan urheilutalo. Seuralla on myös juniorijoukkueet kahdeksassa ikäluokassa.


title: Lappeenrannan NMKY

text: Seura tunnetaan myös nimillä Namika Lappeenranta ja Lappeenrannan Namika.


title: Lappeenrannan NMKY

text: LrNMKY pudottautui Korisliigasta taloudellisista syistä johtuen kauden 2013–2014 jälkeen.


title: Lappeenrannan NMKY

text: Korisliigan vuoden pelaaja


title: Lappeenrannan NMKY

text: Korisliigan SM-finaalien paras pelaaja


title: Lappeenrannan NMKY

text: Korisliigan vuoden puolustuspelaaja


title: Lappeenrannan NMKY

text: Vuoden I-divisioonapelaaja


title: Tuija Vuolle

text: Tuija Anneli Vuolle (s. 22. toukokuuta 1942 Kajaani) on suomalainen näyttelijä.


title: Tuija Vuolle

text: Vuolle aloitti teatteriuransa Porin teatterissa, johon hänellä oli kiinnitys vuosina 1961–1965. Vuonna 1965 hän siirtyi Tampereen Teatteriiin, josta jäi eläkkeelle vuonna 2010. Teatterin lisäksi hän on näytellyt monissa televisiosarjoissa. Hän on muun muassa esittänyt Viola Turpeista maalaiskomedioissa "Vain muutaman huijarin tähden", "Peräkamaripojat", "Mooseksen perintö" ja "Turvetta ja timantteja", neiti Piirosta "Paavossa ja Railissa" ja sosiaalityöntekijä Aili Hinkkaa "Reinikaisessa". Muita hänen sarjojaan ovat olleet muun muassa "Kiurunkulma" 1960-luvulta ja "Seinähullut naapurit" 1980-luvulta.


title: Tuija Vuolle

text: Vuolle oli naimisissa kirjailija, toimittaja Erkki Wessmanin kanssa vuodesta 1965 alkaen tämän vuonna 2011 tapahtuneeseen kuolemaan saakka. Muusikko Jaan Wessman (s. 1974) on heidän poikansa.


title: Tuija Vuolle

text: Presidentti Tarja Halonen myönsi Tuija Vuolteelle teatterineuvoksen arvonimen 26. marraskuuta 2010.


title: John Wallis

text: John Wallis (23. marraskuuta 1616 – 28. lokakuuta 1703) oli johtava Newtonia edeltävän ajan englantilainen matemaatikko. Hän oli pappi ja kuningasmielinen, vaikka Cromwellin hallinto käytti häntä salasanomien selvittämiseen. Vallankumouksen jälkeen hänestä tuli kuninkaan kappalainen ja Royal Societyn perustajajäsen.


title: John Wallis

text: Wallisin tärkein anti matematiikkaan liittyy infinitesimaaliseen analyysiin. Wallis muun muassa käytti ensimmäisenä nykyistä äärettömän merkkiä formula_1. Hänen tunnetuin saavutuksensa kuitenkin on Wallisin tulo, jonka avulla voi laskea piin (π):


title: John Wallis

text: Juuri Wallis kertoi Newtonille ensimmäisenä vuonna 1695, että Manner-Euroopassa differentiaali- ja integraalilaskentaa pidetään Leibnizin keksimänä. Tästä alkoi kuuluisa kiista Leibnizin ja Newtonin kannattajien välillä.


title: Akordi

text: Akordi tarkoittaa seuraavia asioita:


title: Namika Lahti

text: Lahden NMKY (Namika Lahti) oli lahtelainen urheiluseura, joka menestyi erityisesti koripallossa. Sen edustusjoukkue pelasi miesten koripallon pääsarjassa, Korisliigassa vuosina 1958–1967 ja uudestaan vuosina 1990–2015. Joukkue eteni SM-finaaleihin 2000-luvulla viidesti.


title: Namika Lahti

text: Keväällä 2009 Namika voitti finaaleissa Joensuun Katajan suoraan kolmessa ottelussa. Edellisen kerran Namika oli juhlinut mestaruutta vuonna 2000, jolloin finaaleissa kaatui Torpan Pojat. Kevääseen 2013 asti Lahden NMKY pelasi kotiottelunsa Lahden urheilutalossa. Kaudeksi 2013-2014 Namika siirtyi pelaamaan ja harjoittelemaan Lahden suurhalliin, kun Urheilutalon käyttö loppui kesäkuun 2013 lopussa. Seuran miesten edustusjoukkueen toimintaa hoitanut yhdistys haettiin konkurssiin kesällä 2015.


title: Namika Lahti

text: Seura perustettiin vuonna 1898 Viipurissa, ja Lahteen se siirtyi vuonna 1947. Vuonna 1948 nimeksi vaihtui Lahden NMKY. Seuran koripallotoiminta alkoi vuonna 1950, ja mestaruussarjaan se nousi vuonna 1957. Joukkue pelasi pääsarjassa yhtäjaksoisesti vuoteen 1967, ja parhaimmillaan sen sijoitus oli neljäs.


title: Namika Lahti

text: Lahden NMKY voitti Suomen cupin vuonna 1989 pelatessaan vielä ensimmäisessä divisioonassa. Mestaruussarjaan se palasi vuonna 1990. Vuosina 1994 ja 1995 se sijoittui viidenneksi, kunnes kaudella 1995–1996 se ylsi ensimmäisen kerran mitaleille saadessaan hopeaa. Seuraavien kausien sijoitukset olivat kuudes, kuudes ja viides, ja kaudella 1999–2000 se voitti Suomen mestaruuden.


title: Namika Lahti

text: Kaudella 2000–2001 joukkue voitti pronssia SM-sarjassa ja Suomen cup-mestaruuden. Seuraavalla kaudella se sai SM-hopeaa. Kausi 2002–2003 oli loukkaantumisten vuoksi vaikea, ja joukkue säilytti SM-sarjapaikkansa vasta karsintasarjan kautta. Kaudella 2003–2004 se voitti jälleen SM-hopeaa hävittyään loppuotteluissa Kouvoille.


title: Namika Lahti

text: Kaudella 2004–2005 Lahden NMKY putosi ensimmäisellä pudotuspelikierroksella hävittyään Joensuun Katajalle. Kaudella 2005–2006 se hävisi pronssiottelussa Espoon Hongalle. Kaudella 2006–2007 joukkue voitti SM-hopeaa Espoon Hongan oltua ratkaisuotteluissa jälleen parempi.


title: Namika Lahti

text: Lahden NMKY aloitti pyörätuolikoripallotoiminnan vuonna 1989. Seuran edustusjoukkue pelaa Pyörätuolikoripallon SM-sarjassa.


title: Namika Lahti

text: Kaudesta 2012-2013 alkaen Lahden NMKY keskittyi edustuskoripalloon ja pyörätuolikoripalloon. Lahden NMKY haettiin talousongelmien vuoksi konkurssiin kesällä 2015, ja seuran edustusjoukkue luopui Korisliigapaikastaan. Velkaa yhdistykselle oli kertynyt noin 400 000 euroa. Juniori- sekä harrastekoripallotoimintaa Lahdessa jatkoi keväällä 2012 perustettu Namika Lahti Juniorit ry. Lahden NMKY:n konkurssin jälkeen Lahteen perustettiin uusi edustuskoripalloseura Lahti Basketball. Kesällä 2017 myös Namika Lahti Juniorien toiminta siirtyi Lahti Basketball -brändin alle.Korisliigan vuoden pelaaja


title: Namika Lahti

text: Korisliigan SM-finaalien paras pelaaja


title: Namika Lahti

text: Korisliigan vuoden puolustuspelaaja


title: Namika Lahti

text: Korisliigan vuoden ulkomaalaisvahvistus


title: Namika Lahti

text: Korisliigan vuoden tulokas


title: Namika Lahti

text: Korisliigan vuoden kehittynein pelaaja


title: Namika Lahti

text: Korisliigan paras kuudes pelaaja


title: Namika Lahti

text:
Korisliigan vuoden valmentaja
Namika Lahti pelasi kotiottelunsa vuonna 2013 remontoidussa monitoimiareena Lahden suurhallissa, jonka kapasiteetti koripallo-otteluissa on 1 900 katsojaa. Remontoitu Suurhalli oli olosuhteiltaan Suomen parhaita koripalloareenoita.


title: Hallitusammattilaiset

text:
Hallitusammattilaiset ry – Directors' Institute Finland (DIF) on hallitusammattilaisten
voittoa tavoittelematon yhdistys, joka edistää hyvien hallituskäytäntöjen kehittämistä sekä ottaa kantaa hyvään hallintotapaan ja muihin yritysten ja muiden organisaatioiden hallitustyöskenteyn kannalta merkittäviin kysymyksiin valmistelemalla
lausuntoja ja kannanottoja. DIF:llä on yli 600 henkilöjäsentä, joista iso osa työskentelee pörssiyhtiöiden hallituksissa. DIF:n pääsihteeri on Maarit Aarni-Sirviö ja hallituksen puheenjohtaja Philip Aminoff.


title: Hallitusammattilaiset

text: Yhdistys on perustettu vuonna 2001. Se kuuluu alan eurooppalaiseen kattojärjestöön The European Confederation of Directors' Associations:iin (ecoDa).


title: Jokelan rautatieasema

text: Jokelan rautatieasema (, ) on Suomen rataverkon liikennepaikka Tuusulan Jokelassa. Asemalla pysähtyvät pääkaupunkiseudun lähiliikenteen R- ja T-junat. Helsinkiin liikennöidään raiteelta 1 ja Riihimäelle raiteelta 2.


title: Jokelan rautatieasema

text: Jokelan asema avattiin ensin pysäkkinä, mutta se korotettiin asemaksi vuonna 1874 tiilitehtaan perustamisen myötä. Knut Nylanderin suunnittelema asemarakennus valmistui seuraavana vuonna, ja sitä laajennettiin Bruno Granholmin suunnittelemalla poikkipäädyllä vuonna 1903. Aseman sisäosat on kauttaaltaan uusittu. Aseman ulkoasussa ikkunoita on muutettu ja kuistin kaide poistettu.


title: Jokelan rautatieasema

text: Aseman lipunmyynti lakkautettiin kesäkuussa 2011 paikallisten vastustuksesta huolimatta. Asemalla on VR:n lippuautomaatti.


title: Jokelan rautatieasema

text: Jokelan ratapihan pohjoispäässä sattui huhtikuussa 1996 onnettomuus, joka vaati neljä kuolonuhria.


title: Yle Mondo

text: Yle Mondo on Yleisradion omistama radiokanava. Yle Mondo esittää englannin-, espanjan-, italian-, norjan-, ranskan-, saksan-, tanskan- , viron- ja venäjänkielistä ohjelmaa. Lähetykset ovat peräisin ulkomaisilta radiotoimijoilta, paitsi Ylen osuudet venäjäksi ja englanniksi sekä selkopalvelu suomeksi.


title: Yle Mondo

text: Kanava on kuultavissa Helsingissä ULA-taajuudella 97,5 MHz (kaapeliverkossa 107,3 MHz). Vuodesta 2005 Yle Mondo oli saatavilla koko Suomessa Ylen digi-tv:n radiokanavana, mutta palvelu lopetettiin 30.6.2016.


title: Yle Mondo

text: Kanavan aiempi nimi oli YLE Capital FM. Lähetykset Helsingissä alkoivat helmikuussa 1978 aluksi vain Ylen vieraskielisten lähetysten sisältötarkkailua varten. Marraskuusta 1991 ohjelmistoon lisättiin ulkomaisten asemien tuotantoa. Kanavasta tuli ympärivuorokautinen vuoden 1992 alusta.


title: Hakkuriteholähde

text: Hakkuriteholähde () on hyvin yleisesti käytetty jännitemuunninperiaate, joka perustuu sähkömagneettiseen induktioon. Hakkurimuuntimissa energiaa syötetään ottopuolelta kelan magneettikenttään ja puretaan kenttään varastoitunut energia muuntimen antopuolelle katkaisemalla ensiövirta. Energian siirto perustuu kelan ensiövirran nopeaan katkomiseen, jolloin hakkurin kela toimii suurtaajuisen muuntajan tavoin.


title: Hakkuriteholähde

text:
Hakkuriperiaatteella saavutetaan korkea hyötysuhde ja periaatetta voidaan soveltaa kaikkeen sähkönmuokkaukseen sekä vaihto- että tasasähköllä ja sekä jännitteen nostamiseen että alentamiseen.
Hakkurit voidaan jakaa neljään eri ryhmään. Kun merkitään vaihtovirtaa AC:llä ja tasavirtaa DC:llä, näitä voidaan merkitä seuraavasti:Nykypäivänä hakkureita (AC → DC) käytetään kaiken tyyppisissä elektronisissa laitteissa kuten akkulatureissa, tietokoneissa, televisioissa ja radioissa. Hakkuriin sisältyvän ohjauselektroniikan avulla antopuolen antama jännite voidaan vakioida vaikka ottopuolen jännite tai antopuolen kuormitus vaihtelevat.


title: Hakkuriteholähde

text:
50 Hz vaihtovirralla toimiva verkkovirta tasasuunnataan pistorasiaan kytketyn laitteen virtalähteessä. Tämän jälkeen tasavirta vaihtosuunnataan (pätkitään tasavirtaa "hakkurilla") korkeataajuiseksi vaihtovirraksi, jonka taajuus voi olla kymmeniä tai satoja kilohertsejä, yleensä yli 20 kHz. Tämä korkeataajuinen vaihtosähkö muunnetaan muuntajalla pienemmäksi jännitteeksi, joka lopulta tasasuunnataan laitteen käyttöjännitteeksi. Koska magneettikenttään ladataan ja siitä puretaan energiaa suurella taajuudella, yhden jakson siirtämä energia on pieni ja siten "mahtuu" pienen ja halvan muuntajan magneettikenttään.
Hakkuriteholähteet aiheuttavat sekä johtuvia että säteileviä radiotaajuushäiriöitä. Johtuvat häiriöt kytkeytyvät piirin fyysisiä kulkureitteja kuten johtimia pitkin. Säteilevät häiriöt välittyvät sähkömagneettisena säteilynä, pääosin ilmateitse. Merkittävin häiriöiden lähde hakkuriteholähteessä on tasavirran vaihtosuuntaus, jossa tasavirta “hakataan” kanttiaalloksi. Virran aikaderivaatta on tällöin suuri, eli virran muutokset ovat nopeita ja syntyy ns. nousu- ja laskureunoja. Piirin sisäinen induktanssi vastustaa virran muutosta, mikä saa aikaan myös nopeita jännitevaihteluita.


title: Hakkuriteholähde

text: Nopeasti muuttuva, eli suuritaajuinen sähkövirta ja jännite, aiheuttavat muuttuvan sähkömagneettisen kentän. Piiri toimii ikään kuin antennina, joka säteilee ympäristöönsä radiotaajuushäiriöitä. Samalla aiheutuu johtuvia sähköisiä häiriöitä, jotka näkyvät nopeina jännitteenvaihteluina eli jännitepiikkeinä.


title: Hakkuriteholähde

text: Häiriöitä voidaan vähentää hidastamalla virran muutosnopeutta, eli loiventamalla nousu- ja laskureunoja. Tämä kuitenkin heikentää hakkuriteholähteen hyötysuhdetta, sillä transistorin on oltava tällöin pidempään aktiivitilassa ja se kuumenee enemmän. Häiriöiden syntyä voidaan vähentää myös käyttämällä mahdollisimman lyhyitä ja suojattuja johtimia. Myös johtimien ja komponenttien sijoittelulla teholähteen sisällä voidaan vaikuttaa sen aiheuttamiin häiriöihin. Säteileviä häiriöitä voidaan minimoida myös sijoittamalla laite metallikoteloon, joka läpäisee huonosti sähkömagneettista säteilyä.


title: Hakkuriteholähde

text: Johtuvia häiriöitä voidaan suodattaa, esimerkiksi passiivisista komponenteista koostuvan EMI-suodattimen tai ferriittirenkaan avulla. Oleellista on sijoittaa hakkuriteholähde siten, ettei se ole liian lähellä häiriöille herkkiä laitteita tai komponentteja.


title: Kari Kuusiniemi

text: Kari Kuusiniemi (s. 4. syyskuuta 1957) on uransa lopettanut suomalainen pesäpalloilija.


title: Kari Kuusiniemi

text: 1970-luvun puolivälistä 1990-luvun lopulle kestäneellä urallaan Kuusiniemi voitti yli kymmenen henkilökohtaista tilastoa, kuten etenijä- ja lyöjäkuninkuuden sekä kärkilyönti- ja tehotilaston. Kuusiniemi on ainoa miespelaaja, joka on voittanut kaikki neljä tilastoa uransa aikana.


title: Kari Kuusiniemi

text: Kuusiniemi oli pitkään kaikkien aikojen pesispörssin kärkipaikalla 2704 pisteellä kunnes toukokuussa 2014 Toni Kohonen ohitti hänet.


title: Kari Kuusiniemi

text: Pääsarjassa Kuusiniemi pelasi 18 kautta, ja tuona aikana hänet valittiin 14 Itä–Länsi- ja 12 Liitto–Lehdistö-otteluun. Kuusiniemi voitti yhteensä kymmenen mitalia, joista kolme oli kultaisia. Vuoden pesäpalloilijaksi hänet valittiin vuonna 1989.


title: Pekka Lehtosaari

text:
Pekka Lehtosaari (s. 1963 Helsinki) on etenkin ääniohjauksistaan tunnettu elokuvantekijä. Hän on käsikirjoittanut elokuvat "Pahat pojat", "Vares – yksityisetsivä" ja "Dark Floors" sekä useita televisiosarjojen jaksoja, kuten sarjaan "Kylmäverisesti sinun" ja "Alamaailma"-sarjaan tarinan . Lisäksi Lehtosaari on esiintynyt animaatiosarjoissa ääninäyttelijänä ja ohjannut yli 50 kokoillan animaation dubbaukset.
Suluissa on ensiksi mainittu dubbauksen ja sen jälkeen itse elokuvan valmistusvuosi, jos dubbaus on tehty vasta paljon myöhemmin elokuvan julkaisun jälkeen.


title: Ohrana

text: Ohrana (), johdettu termistä "suojeluosasto", (), oli Venäjän keisarikunnan aikana toiminut salainen poliisi, joka toimi osana sisäasianministeriötä 1800-luvun lopulla. Ohranaa avusti valtakunnallinen poliisi eli santarmisto.


title: Ohrana

text: Ohrana perustettiin Aleksanteri III aikana, kun keisarin kanslian III osasto muutettiin suojeluosastoksi, jonka tarkoituksena oli taistella vihamielisiä järjestöjä, terroristeja, sosialisteja ja vallankumouksellisia, vastaan. Ohrana tarkkaili vallankumouksellisten toimia muissa maissa kuten Ranskassa. Ohranan keskustoimisto oli Pietarissa osoitteessa Fontanka 16. Katuosoite oli tunnettu pahamaineisuudestaan Venäjän keisarikunnassa.


title: Ohrana

text: Viimeisten keisarien aikana kaikkialle levinnyt korruptio raunioitti myös ohranan, kuten kaiken muunkin keisarillisen hallinnon. Virastona ohrana lakkautettiin vuonna 1917 Lokakuun vallankumouksen yhteydessä Vladimir Leninin käskystä. Suomessa sen nimi jäi kuitenkin eloon: etsivän keskuspoliisin henkilöstö kutsui yksikköään ohranaksi, ja maanalaista toimintaa harjoittaneet kommunistit käyttivät sitä vastapuolen virkavaltaa tarkoittavana pilkkasanana.


title: Pala

text: Pala () oli kunta Jõgevamaan maakunnassa, Virossa.


title: Pala

text: Vuoden 2017 kuntauudistuksessa tartumaalaiset Peipsiäären kunta, Kallasten kaupunki, Alastkiven ja Varan kunnat sekä Pala yhdistettiin uudeksi Peipsiäären kunnaksi, ja Palan alueesta tuli osa Tarton maakuntaa.


title: Pala

text: Kunnan asukasluku oli 1 210 (1.1.2011), pinta-ala 156,71 neliökilometriä ja asukastiheys 8,3 asukasta neliökilometrillä. Se sijaitsi maakunnan itäisessä osassa, Peipsijärven lähellä.


title: Pala

text: Palan kuntaan kuului 23 kylää: Assikvere, Haavakivi, Kadrina, Kirtsi, Kodavere, Kokanurga, Lümatili, Matsanurga, Moku, Nõva, Pala, Peremetsa, Piibumäe, Piirivarbe, Punikvre, Raatvere, Ranna, Sassukvere, Sääritsa, Sõõru, Tagumaa, Vea ja Äteniidi.


title: Pala

text: Palassa oli yksi koulu nimeltään "Pala kool".


title: Pala

text: Vuonna 2011 Palan kunnassa oli 1 072 asukasta, joista 1 032 (96,3 %) oli virolaisia, 30 (2,8 %) venäläisiä ja 9 (0,8 %) muita kansallisuuksia.


title: Riina Hyytiä

text: Riina Hyytiä (s. 1969 Helsinki) on tuotantoyhtiö Dionysos Filmsin toimitusjohtaja, elokuva- ja tv-tuottaja sekä ohjaaja. Vuonna 2004 Hyytiästä tuli ensimmäinen elokuvantekijänä Taideteollisesta korkeakoulusta tohtoriksi väitellyt henkilö. Väitöskirjassa "Ennen kuin kamera käy - Ideasta kuvauksiin, tekijät kertovat" tutkittiin käsikirjoittajan, ohjaajan ja tuottajan välistä yhteistyötä.


title: Riina Hyytiä

text: Hyytiän tuottamia televisiosarjoja ovat olleet esimerkiksi "Firma", "Jopet Show", ja "Itse valtiaat". Viimeksi mainitussa hän on toiminut myös ohjaajana alusta lähtien. Lisäksi sarjan pohjalta tehty pitkä elokuva "Keisarin salaisuus" on Hyytiän ohjaama ja tuottama.


title: Riina Hyytiä

text: Helsinki-filmin tuottajana Hyytiä on ollut mukana tekemässä elokuvia "Hymypoika", "Tyttö sinä olet tähti" ja "Ganes", jonka aiheena on rockyhtye Hurriganes.


title: Riina Hyytiä

text: Hyytiä perusti 2008 ohjaaja-käsikirjoittaja Johanna Vuoksenmaan kanssa tuotantoyhtiö Dionysos Films Oy:n.


title: Riina Hyytiä

text: Dionysos Films Oy:ssä Hyytiä on tuottanut elokuvat "Toinen jalka haudasta" (2009), "21 tapaa pilata avioliitto" (2013) ja "Viikossa aikuiseksi" (2015) sekä televisiosarjan "Klikkaa mua" (2011, 2014).


title: Riina Hyytiä

text: Hyytiä on toiminut vuodesta 2014 Suomen elokuvasäätiön hallituksen jäsenenä ja vuodesta 2015 Suomen elokuvatuottajien keskusliiton puheenjohtajana.


title: Juhlalevy (Arvi Tikkalan albumi)

text: Juhlalevy on Arvi Tikkalan kokoelmalevy, johon on koottu vanhoja savikiekkoäänityksiä vuosilta 1936–1939. 26 kappaleesta 24 kuullaan ensi kerran savikiekkokauden jälkeen. Kappaleiden tekijätiedot on nyt julkaistu tekijöiden oikeilla nimillä, salanimistä on luovuttu.


title: Sininen (albumi)

text: Sininen on Jukka Kuoppamäen järjestyksessään kolmaskymmeneskahdes studioalbumi. Se julkaistiin vuonna 2001 levymerkillä Warner Music.


title: Sininen (albumi)

text: Kaikki kappaleet kirjoittanut Jukka Kuoppamäki sekä sovittanut Hannu Pikkarainen.


title: Martin Chemnitz

text: Martin Chemnitz (1522–1586) oli saksalainen luterilainen teologi.


title: Martin Chemnitz

text: Chemnitz oli Braunschweigin superintendentti ja yksi Yksimielisyyden ohjeen tekijöistä. Häntä pidetään luterilaisen uskonpuhdistuksen toisen sukupolven kenties merkittävimpänä teologina.


Kalliomoskeija


title: Kalliomoskeija

text: Kalliomoskeija (, "Qubbat As-Sakhrah", , "Kipat Hasela") on Temppelivuorella Jerusalemissa sijaitseva islamilainen moskeija. Paikka on muslimeille tärkeä, koska perinteen mukaan islamin perustaja Muhammad nousi siellä taivaaseen. Moskeija on rakennettu vuosina 687–691. Se on yksi varhaisimmista islamilaisen arkkitehtuurin merkkiteoksista, ja sitä pidetään Jerusalemin helpoimmin tunnettuna maamerkkinä.


title: Kalliomoskeija

text: Temppelivuorella sijaitsi aikaisemmin juutalaisten temppeli, mikä on aiheuttanut juutalaisten ja muslimien välille riitaisuuksia.


title: Kalliomoskeija

text: Kalliomoskeija sijaitsee keskellä tasannetta, joka länsimaissa tunnetaan nimellä Temppelivuori ja josta arabiaksi käytetään nimitystä "Al Haram al-sarif", "Jalo pyhäkkö". Sen uskotaan sijaitsevan Jerusalemin toisen temppelin paikalla, joka tuhoutui roomalaisten suorittamassa Jerusalemin piirityksessä vuonna 70.


title: Kalliomoskeija

text: Muslimit uskovat Kalliomoskeijan sijaitsevan paikalla, jossa tapahtui islamilainen ihme Isra ja Mi'raj. Islamiin kääntynyt juutalainen rabbi Ka'ab al-Ahbar selitti kalifi Omar ibn al-Khattabille (579–644), että tämä Koraanissa mainittu ja hadithien Jerusalemiin sijoittama Muhammadin öinen taivasmatka oli tapahtunut samalla paikalla, jossa juutalaisten temppelit olivat aikoinaan sijainneet.


title: Kalliomoskeija

text: Kalliomoskeija sijaitsee keskellä Temppelivuorta, jossa juutalaisten toinen temppeli aikoinaan sijaitsi. Roomalaiset tuhosivat temppelin vuonna 70 ja rakensivat paikalle Juppiterin temppelin.


title: Kalliomoskeija

text: Jerusalemin valloittivat persialaiset vuonna 614 ja varhaiset muslimit vuonna 637. Kalliomoskeija rakennettiin umaijadikalifi Abd al-Malikin määräyksestä vuosien 689 ja 691 välillä. Sitä ennen Temppelivuori oli ollut vuosisatoja hylättynä siitä lähtien, kun juutalaiset 300-luvulla vielä kerran olivat kapinoineet roomalaisia vastaan.


title: Kalliomoskeija

text: Moskeijan arkkitehtuurin ja mosaiikkien esikuvina olivat läheiset bysanttilaiset kirkot ja palatsit.


title: Kalliomoskeija

text: Shlomo Dov Goitein Heprealaisesta yliopistosta on väittänyt, että Kalliomoskeijan oli tarkoitus kilpailla muiden uskontojen hienojen pyhäkköjen kanssa. Hänen mukaansa jo "Qubbat as-Sakran" rotundan muoto, vaikka se oli vieras islamille, oli tarkoitettu kilpailemaan monien samanaikaisten kristillisten katedraalien kanssa. A. C. Cresswell huomautti, että moskeijan rakennuttajat suunnittelivat sen saman kokoiseksi kuin Pyhän haudan kirkko oli. Moskeijan kupolin läpimitta on 20,20 m ja korkeus 20,48 m, kun taas Pyhän haudan kirkon kupolin läpimitta on 20,90 m ja korkeus 21,05 m.


title: Kalliomoskeija

text:
Rakennus on kahdeksankulmion muotinen. Sen keskellä on puinen, noin 20 metrin läpimittainen kupoli kuudentoista
pilarin kannattamalla pyöreällä jalustalla. Tämän kehikon ympärillä on 24 pylvään muodostama kahdeksankulmainen arkadi. Rakennuksen julksivu on päällystetty posliinilla
, ja se kuvaa moskeijan kahdeksankulmaista muotoa. Sen jokainen sivu on 18 metriä pitkä ja 11 metriä korkea. Sekä kupolissa että sen sisäseinissä on runsaasti ikkunoita.


title: Kalliomoskeija

text: Useiden vuosisatojen ajan kristityillä pyhiinvaeltajilla oli edelleen vapaa pääsy Temppelivuorelle, mutta Al-Hakim bi-Amr Allahin ajoista lähtien väkivaltaisuudet pyhiinvaeltajia vastaan yleistyivät, mihin kristityt vastasivat aloittamalla ristiretket. Ristiretkeläiset vallotitivat Jerusalemin vuonna 1099 ja luovuttivat Kalliomoskeijan augustinolaisille, jotka tekivät siitä kristillisen kirkon, kun taas Al-Aqsan moskeijasta tehtiin kuninkaan palatsi. Temppeliherrat, jotka uskoivat Kalliomoskeijan sijainneen Salomon temppelin paikalla, pitivät myöhemmin päämajaansa Al-Aqsan moskeijassa suuren osan 1100-lukua. "Templum Domini" ("Herran temppeli"), niin kuin Kalliomoskeijaa tuolloin nimitettiin, muistutti muodoltaan Pyhän haudan kirkon rotundaa, ja sen kuva oli ritarikunnan suurmestarin (muun muassa Everard des Barresin ja Renaud de Vichiersin virallisissa sineteissä.


title: Kalliomoskeija

text: Jerusalemin valloitti takaisin muslimeille Saladin 2. lokakuuta 1187, minkä jälkeen Kalliomoskeija vihittiin uudestaan islamilaiseksi pyhäköksi. Sen kupolin huipulla ollut risti vaihdettiin islamilaiseen puolikuuhun, ja sen alla ollut kallio ympäröitiin puisella suojuksella. Saladinin veljenpoika al-Malik al-Mu'azzam Isa jatkoi rakennuksen kunnostusta ja lisäsi Al-Aqsan moskeijaan kuistin. Mamelukkien aikana (1250-1510) Kalliomoskeija oli sulttaanien erityisen huolenpidon kohteena.


title: Kalliomoskeija

text: Suleiman Suuren valtakaudella (1520–1566) Kalliomoskeijan ulkoseinät laatoitettiin. Työt kestivät seitsemän vuotta.


title: Kalliomoskeija

text:
Sisältä moskeija on koristeltu runsailla mosaiikeilla, fajansseilla ja marmorikoristeilla,
joista suuri osa on lisätty vuosisatoja sen rakentamisen jälkeen. Sinne on myös kaiverrettu otteita Koraanista.
Suleiman Suuren käskystä laatoituksen yläpuolelle kaiverrettiin Koraanin 36. suura (Ya-Sin) ja sen yläpuolelle 17. suura Al-Isra.


title: Kalliomoskeija

text: Kalliomoskeijan läheisyyteen rakennettiin vuonna 1620 erillinen Profeetan kupoli. Moskeija peruskorjattiin Mahmud II:n hallitessa vuonna 1817.


title: Kalliomoskeija

text: Britit valloittivat Jerusalemin vuonna 1917. Haj Amin al-Husseini, jonka he nimittivät suurmuftiksi, ja Yaqub al-Ghusayn panivat Kalliomoskeijassa ja Al-Aqsan moskeijassa alulle suuret kunnostustyöt. Vastikään kunnostettu Kalliomoskeija kuitenkin vaurioutui pahoin maanjäristyksessä 11. heinäkuuta 1927.